text:
Mukankusi Hadidja, bivugwa ko afite imyaka 62 ariko we akavuga ko ari 56, aheruka gushyingiranwa n’uwo arusha imyaka igera muri 30, avuga ko nta mupaka urukundo nyarwo rwakagombye kugira.
We n’umugabo we Nsabimana Abdoulkarim, w’imyaka bivugwa ko ari muri 30, bamaze amezi icyenda bakoze ubukwe.
Barazwi cyane hose mu Mujyi wa Muhanga, aho batuye ahanini bitewe n’uko batitaye ku kinyuranyo cy’imyaka iri hagati yabo; kuko kuri bo bavuga ko nta mwanya bumva baha ababavuga n’ababatega iminsi bitwaje ko bakoze ibidasanzwe bimenyerewe cyane mu muco nyarwanda.
Izubarirashe.rw twabasuye…
Uyu muryango utuye mu Mudugudu wa Kavumu, Akagari ka Gitarama, Umurenge wa Nyamabuye, mu Karere ka Muhanga, ari naho Izubarirashe.rw twabasuye iwabo mu rugo. Ku mpande zombi bavuga ko bishimiye kubana, kuko urukundo rwabo bavuga ko rukomoka ku Mana itanga byose.
Nsabimana, muri aka gace batuyemo benshi bamwita izina rya ‘Camarade’. Akora akazi ko kubaza; ariko agakoresha abandi bakozi mu ibarizo rye rikora ahanini intebe zigezweho.
Ubwo twageraga mu rugo rwe twasanze adahari, nuko umugore we aramuhamagara. Akigera iwe, Nsabimana yatugaragarije ko umugore we asanzwe amuhamagara amwita izina ryihariye ry’abakundana amwita ‘Chou’, undi na we akamwitaba amwikiriza.
Ni umuryango w’abasilamu, kandi bigaragara ko ari abasiririmu.
Umugabo yari aje avuye ku isoko, bigaragara ko yari yagiye guhaha ibyo yumvikanyeho n’umugore we. Yaje amusangiza amakuru y’uko ku isoko byari bimeze, ubona basabana mu byo bavugana byose.
Iby’uko umugabo arutwa imyaka myinshi n’umugore, Nsabimana ntabitindaho kuko avuga ko we yagenze ahantu henshi, haba mu Burundi, muri Repubulika Iharanira Demokarasi ya Congo, Tanzaniya n’ahandi, abakundana batita cyane ku by’imyaka. Avuga ko nta muntu w’umusirimu wagakwiye kubyibazaho byinshi.
Aha atanga urugero avuga ko n’intumwa y’Imana Muhammad washatse afite imyaka 25, agashaka umugore witwa Khadijah Bint Khuwaylid wari ufite imyaka 40.
Nsabimana n’umugore we batuye mu nzu nini kandi y’umugore.
Ibi ariko na byo Nsabimana nta pfunwe na rito yumva bimutera, aho atanga nanone urugero rw’Intumwa y’Imana Muhammad, avuga ko na we yatuye mu nzu y’uyu mugore Khuwaylid yari amaze kurongora. N’uyu mugore agaragaza ko na we nta kibazo habe na gito abibonamo.
Uyu mugore Mukankusi Hadidja muri aka gace bamwita ‘Mukecuru’.
Gusa abaziranye na we bo iyo bifuje kumuhamagara bamwita ‘Mama Assouma’, uyu Assouma ni umukobwa we wa bucura.
Mukankusi yaje kubana na Nsabimana yarabanje kubana n’undi mugabo w’Umwarabu babyaranye abana batatu; umusore we w’imfura bivugwa ko afite imyaka 47, naho bucura bwe, Assouma, afite imyaka 22 kandi yarashyingiwe.
Ku rundi ruhande, Nsabimana mbere yo kubana na Hadidja yari yaratandukanye n’abagore babiri bashakanye mbere. Aba bagore yababyayeho abana bane.
Nsabimana avuga ko yahisemo gushaka umugore umuruta kuko bakundanye, kandi ko yifuje kugira umugore w’isezerano bahorana aho guhora yifuza kuryamana na buri mugore wese abonye.
Avuga ko bazabana uko Imana izabigena, kandi ko mu migambi yayo ishobora no kuzabaha urubyaro.
Umugabo ntiyemeye ko tugirana ikiganiro cyimbitse, gusa yabwiye umugore we ko yemeye we twaganira nta kibazo. Bitewe n’akazi yahise adusiga aho, ariko atubwira ko twakwisanzura, ntitugire impungenge zo kuganira na we. Umugore we yemeye kutuganiriza, tumubaza ibibazo adusubiza, anatwemerera ko twamufotora.
Dore ikiganiro twagiranye:
Mwahuye mute?
Twari dusanzwe turi abaturanyi, mba hano na we aba hakurya y’umuhanda mbere y’uko tubana. Twari tuziranye gusa, nta bwo ubundi twakundanaga twari tuziranye bisanzwe nk’abantu b’abaturanyi, kuko we yari atuye hariya hakurya. [anyereke hakurya y’umuhanda]
Wamukundiye iki?
Iby’urukundo se wavuga ngo umuntu namukundiye iki n’iki? Birizana mugahuza mugakundana. Ni ibyo nta bindi navuga ngo iki n’iki.
Ni iki cyahindutse nyuma yo gushakana?
Ubu sinkiba njyenyine, mfite umukunzi tubana. Ubuzima bwabaye bwiza kurushaho. Mbere naribanaga hano mu nzu njyenyine nkabura n’uwo mvugisha. Nararwaye mu mavi no mu ngingo, kugeza aho abana baje kunjyana kumvuza mu Burayi, mu Bubiligi. Aho ngarukiye maze gukira ni bwo twamenyanye na we tuza kubana.
Akunda iki?
Akunda ubugari cyane, abantu babaye i Burundi bakunda ubugari. Iyo umuhaye ubugari arishima cyane.
IR: Yanga iki?
Cy’igiki se? [abitekerezeho cyane, hanyuma asubize…] Ntacyo! Mu biryo akunda ubugari, ibindi byose umuhaye ararya ariko nta kintu yanga mu buzima. Ubona ari umuntu uzi kubana n’abandi. Ntacyo atwaye, pe. Mbona narasubijwe pe, mbona nta kibazo kuko aramfasha pe.
Ntimuteganya kubyara?
Ubwo se naba nshaka abana b’iki? Ntabwo nabyara, naba mbyarira iki? Abo dufite baraduhagije. Mfite abana bakuru kandi na we afite abana bakuru.
Cyangwa se ni uko wenda imyaka itabemerera?
Oya, si icyo. Ni uko dufite abana twese, kandi twarabivuganyeho kenshi. Ariko si imyaka, ese ni imyaka ingahe bakubwiye ko umuntu atabyariraho ? Igihe cyose umugore akijya mu mihango ashobora kubyara. Kandi nanjye nasama ni uko ntabishaka, sinasubira mu byo kongera kubyara pe. Ariko gusama ko nasama.
We se ko yatubwiye ko Imana mu bushake bwayo ishobora kubaha umwana?
Oya, wenda yivugiraga, ntabwo nakongera kubyara. Ndumva na we atabyemera. Urukundo rwacu kubyara byo ntabwo tubiteganya, ni ukubana buri wese akagira umuba hafi. Kuko twari twarapfakaye, tugize amahirwe turakundana, buri wese abona uwo yita umukunzi.
Ntiwatinye ibyo abantu bavuga, ko mwatatiye umuco?
Ariko se wowe wakwishinga ibyo abantu bavuga? Ni iki nari gutinya kuruta icyo naboneye muri ino nzu, imyaka itandatu? [avuga ko yabaye wenyine muri iyi nzu nta wumwitaho agira] Nari gutinya ba nde se? Burya ni wowe ureba ikigufitiye inyungu icyo ari cyo. Muri iyo myaka nabayeho hano njyenyine nta muntu ngira umba hafi, mbana n’abakozi gusa. Nari nararwaye amaguru ku buryo kwivuza byari bigoranye cyane. Ubwo se hari n’umwe waje arandwaza ? hari uwangezaga kwa muganga se, sinategaga ‘Taxi Voiture’ ingeza i Kigali ? Ariko ubu turajyana cyangwa nkamutuma. Ariko umuntu yakuvuga atakugaburira, atakugurira isabune, atakugurira isabune, atakugurira umwenda, utazanamusaba n’umunsi wa rimwe; ubwo se wowe ibyo byo avuga wabiha agaciro ? Njye ndihagije n’umugabo wanjye arishoboye nta kibazo afite abona ibiraka. Aha ni iwanjye, aha ni aho umugabo wanjye wa mbere yansize. Umugabo wanjye yari Umwarabu. Ubwo rero ubwo se abantu bamvuga bikankoraho iki? Kumvuga byo nta n’icyo binavuze rwose.
Nta nshuti se zakuvuyeho, ngo wakoze amahano?
Nta zamvuyeho rwose, zose turacyari kumwe.
Zikubwira iki se, zo?
Cy’iki se? Bavuga iki bazi ikibazo nahuye na cyo cy’uburwayi bwo kuba mu nzu njyenyine? Ahubwo bamwe byarabashimishije cyane, bakavuga bati ‘disi agize amahirwe, byibura uwo mugabo azajya amukingira anakingure, azimye itara, yatse itara. Abenshi rwose byarabashimishije. Hano hari abantu benshi.’
Nta bakubwira ko wakoze amahano?
Amahano agenda ate? Abazi ‘Camarade’, babona ari ibintu bisanzwe kuko baramuzi nk’umugabo. Yashatse n’abagore benshi.
Abana bo bakubwiye iki?
Ahubwo abana babyumvise barishimye, bati ‘ese ko kuva i Burayi byatunaniye, dufite imiryango inaha, ntabwo twata akazi ngo tuze tukurwaze,’ ubwo se urumva ikindi cyari kibogamyemo ari ikihe? Ahubwo ni uko abantu batazi ibyanjye. Umuhungu umwe mu bana banjye ni na we wantanze. Umugabo yaraje arasaba arakwa, umusore wanjye antanga nk’umugeni. Kuva napfakara nari maze imyaka 14, nta wundi mugabo nigeze. Nari mfite ibibazo byo kuba njyenyine kandi ndi umurwayi, ni na yo mpamvu ikomeye yatumye nemera ko tubana. Nta rundi rukundo rudasanzwe.
Ni nama ki wagira abatinya gushakana ku bw’imyaka?
Ahubwo barabyiboneye, abari badushyigikiye mu bukwe bwacu bose barabibabwiye kuko abagore bakuze bari bahari batashye bavuga ngo natwe turashaka abagabo nta bindi. Abo bagore bose bari aho, [atwereke amafoto muri album] ntiwabonye mu mafoto ukuntu bari benshi? Ni bo batashye babivuga rwose bati ‘reka reka natwe tuzashaka!’
Abana baracyagusura?
Bajya baza, n’ubu uriya mutoya azaza mu kwezi kw’Ukuboza.
Murakoze kuri iki kiganiro tugiranye
Murakoze namwe. […asoze atebya] Uzaze nawe nguhe umugeni, wabonye ko [muri album] mu muryango wacu harimo abakobwa beza.
Sawa murakoze, tuzagaruka baje mu biruhuko, hahaa!
Inkuru bifitanye isano: Bishop w’imyaka 26 yarongoye umukobwa w’imyaka 54: yizera ko azabyara nka Sara wo muri Bibiliya
Bishop w’imyaka 26 yarongoye umukobwa w’imyaka 54: yizera ko azabyara nka Sara wo muri Bibiliya


c: text/html

text:
Gufasha abakene
“Urebana impuhwe azabona imigisha, kuko yahaye uworoheje ibyokurya.”—IMIGANI 22:9.
Impamvu ituma bamwe bizihiza Noheli
Kubera ko Yesu yakundaga gufasha abakene, abarwayi n’imbabare, hari abantu baba bifuza kumwigana. Baba bumva ko igihe cyiza cyo kubikora ari igihe cya Noheli, igihe imiryango itanga imfashanyo iba ikora uko ishoboye kose kugira ngo ikusanye inkunga.
Aho ikibazo kiri
Mu gihe cy’iminsi mikuru, abantu benshi baba bahugiye mu guhaha, kwishimisha no gusura incuti n’abavandimwe. Ibyo bituma batabona igihe, imbaraga n’amafaranga byo gufasha abakene n’abatishoboye, bakumva ko gutera inkunga imiryango itanga imfashanyo ari byo byihutirwa.
Amahame ya Bibiliya
“Ntukabure guha ibyiza ababikwiriye mu gihe ukuboko kwawe gufite ubushobozi bwo kubikora” (Imigani 3:27). Abakene, abashonje n’imbabare, ntibaba bakeneye gufashwa mu gihe cya Noheli gusa. None se niba ubona ko hari umuntu ukeneye gufashwa kandi “ukuboko kwawe [kukaba] gufite ubushobozi bwo kubikora,” kuki wategereza iminsi mikuru? Nubikora udategereje iminsi mikuru, ni bwo ubuntu bwawe n’ineza yawe bizaguhesha imigisha.
“Buri munsi wa mbere w’icyumweru, umuntu wese muri mwe ajye agira icyo ashyira ku ruhande iwe mu rugo akurikije ibyo afite” (1 Abakorinto 16:2). Iyo nama intumwa Pawulo yayigiriye Abakristo bo mu kinyejana cya mbere bifuzaga gufasha abakene. Ese ushobora ‘gushyira ku ruhande’ cyangwa kuzigama amafaranga runaka ushobora kuzajya uha abantu ku giti cyabo cyangwa imiryango itanga imfashanyo ikoresha neza impano yahawe? Nubigenza utyo, uzaba wizeye ko wita ku bakene ukurikije uko wifite.
“Ntimukibagirwe gukora ibyiza no gusangira n’abandi, kuko ibitambo bimeze bityo ari byo bishimisha Imana rwose” (Abaheburayo 13:16). Zirikana ko uretse “gusangira n’abandi,” tugomba no kwibuka “gukora ibyiza” cyangwa gufasha abandi. Urugero, ababyeyi b’abanyabwenge batoza abana babo gufasha abageze mu za bukuru mu mirimo ya buri munsi, guhumuriza abarwayi babandikira agakarita, babasura cyangwa babahamagara kuri telefoni. Nanone babatoza kwita ku bandi bana b’abakene cyangwa abafite ubumuga. Ibyo bituma abana bitoza kugira neza no kugira ubuntu mu gihe cy’umwaka wose.
Ababyeyi b’abanyabwenge batoza abana babo gufasha abageze mu za bukuru, abarwayi n’abandi bana batishoboye. Ibyo bituma abana bitoza kugira neza no kugira ubuntu mu gihe cy’umwaka wose

robotstxt: allowed

filter: keep


text:
Inka igomba kwitabwaho ihabwa ibikenerwa byose ngo itange umusaruro mwiza
Ubworozi bw’inka ni bumwe mu bworozi bukunze gukorwa na bamwe mu Banyarwanda ugasanga hari n’abo bibeshejeho nk’umwuga. Ubworozi bw’inka bukaba bukorwa hafi mu bice by’u Rwanda byose ariko bukorwa ahanini mu Ntara y’Iburasirazuba ahari inka zenda kugera kuri kimwe cya kabiri cy’izorowe mu gihugu.
Ahandi hakunze kororerwa cyane akaba ari mu Majyaruguru y’uburengerazuba bw’u Rwanda,mu bice bya Gishwati. Kugira ngo ubworozi bw’inka buteze imbere ubukora anabone umusaruro ushimishije,hari ibyo agomba kwitaho cyane mu guha igaburo ryuzuye inka ze.
Bwa mbere,mbere yo kuyiha igaburo, inka yorowe neza igomba kuba mu kiraro kiza kandi gisukuye mu rwego rwo kurwanya indwara zitandukanye zaterwa n’umwanda.
Inka kandi igomba kurya indyo yuzuye kandi ihagije. Ibi bikaba biyifasha gutanga umusaruro mwiza,ku zikamwa zigatanga umukamo ushimishije. Mu ndyo y’inka habonekamo ibinyamisogwe n’ibitera imbaraga. Ibinyamisogwe kimwe cya gatatu n’ibitera imbaraga bibiri bya gatatu.
Gusa ku nka zikamwa ho hagomba kwiyongeraho ibyo bita “concentree” kugira ngo umukamo urusheho kuba mwinshi. Ku ngero z’ubwatsi inka yahabwa,harimo sitariya,tiribusakumu,urubingo,imicaca(kikuyu grass),caliandra,mukuna,lesena, n’ibindi bikaba bitera imbaraga. Gusa inka ikaba yongeraho n’ibinyamisogwe kuko ari ingenzi.
Si byiza guha inka cyangwa andi matungo ibyatsi bitose kuko biba bivanze n’imyanda yindi ndetse irimo n’inzoka zishobora kwanduza itungo rikarwara. Umworozi agomba kuhira(guha amazi amatungo)kandi akanitabira kuyavuza . Ikindi akayateza intanga kuko ari uburyo bwiza burinda indwara zishobora gukururwa n’ibimasa byanduye nk’amakore.
Uko wakwita ku nka mu buryo bunoze igatanga umusaruro mwiza
Inka igomba kwitabwaho ihabwa ibikenerwa byose ngo itange umusaruro mwiza


text:
Umutingito wabaye mu karere ka Rusizi ku mugoroba wo kuri uyu wa Gatanu tariki 23 Nzeri 2016, washyize ubuzima bw’abantu mu kaga ndetse wanangije amazu, amamodoka n’ibindi bintu bitandukanye.
Uyu mutingito wangije ibintu byinshi, ariko by’umwihariko mu murenge wa Kamembe ho wasenye amazu agwira abaturage ndetse n’imodoka zari hafi aho, abaturage bibasiwe bakaba bakomeretse bajyanwa mu bitaro bya Gihundwe, imodoka nazo zirangirika cyane. Mu bibasiwe, harimo n’abahasize ubuzima.
Nshizirungu Placide, umuyobozi w’ibitaro bya Gihundwe biri muri aka karere ka Rusizi, yatangarije ikinyamakuru Ukwezi.com ko ibitaro ayobora byakiriye abantu bakomeretse bagera kuri 20 ariko umubare ukaba ukomeza kugenda wiyongera, ndetse ngo hari n’uwahageze yakomeretse bikomeye ahita ashiramo umwuka.
N’ubwo imibare y’abapfuye bose n’abakomeretse itaramenyekana mu buryo ntakuka, hari andi makuru ikinyamakuru Ukwezi.com cyabwiwe n’abaturage, avuga ko hari abandi bantu babiri bapfuye.


text:
Ese wifuza gusoma iyi ngingo mu %%?
Bibiliya kuri interineti | BIBILIYA-UBUHINDUZI BW'ISI NSHYA
Ese wifuza gusoma iyi ngingo mu %%?
15 “Ni jye muzabibu+ w’ukuri, kandi Data ni we uwuhingira.+
2 Ishami ryose ryo kuri jye ritera imbuto arivanaho,+ kandi iryera imbuto ryose arikuraho ibisambo akarisukura,+ kugira ngo ryere imbuto nyinshi.+
3 Mwe mwamaze gusukurwa bitewe n’ijambo nababwiye.+
4 Mukomeze kunga ubumwe nanjye, nanjye nunge ubumwe namwe.+ Nk’uko ishami ridashobora kwera imbuto ubwaryo ritagumye ku muzabibu, ni ko namwe mudashobora kwera imbuto mudakomeje kunga ubumwe nanjye.+
5 Ni jye muzabibu, namwe mukaba amashami. Ukomeza kunga ubumwe nanjye, nanjye nkunga ubumwe na we, uwo ni we wera imbuto nyinshi,+ kuko nta kintu na kimwe mushobora gukora mutari kumwe nanjye.
6 Iyo umuntu adakomeje kunga ubumwe nanjye, aracibwa nk’ishami, akuma. Hanyuma abantu bagatoragura ayo mashami bakayajungunya mu muriro, agashya.+
7 Nimukomeza kunga ubumwe nanjye kandi amagambo yanjye akaguma muri mwe, mujye musaba icyo mushaka, muzagihabwa.+
8 Iki ni cyo cyubahisha Data: ni uko mukomeza kwera imbuto nyinshi kandi mukagaragaza ko muri abigishwa banjye.+
9 Nk’uko Data yankunze+ kandi nanjye nkaba mbakunda, mugume mu rukundo rwanjye.
10 Nimwubahiriza amategeko yanjye,+ muzaguma mu rukundo rwanjye, nk’uko nubahirije amategeko ya Data+ nkaguma mu rukundo rwe.
11 “Ibyo mbibabwiriye kugira ngo ibyishimo mfite namwe mubigire, kandi ibyishimo byanyu bibe byuzuye.+
12 Ngiri itegeko mbahaye: ni uko mukundana nk’uko nanjye nabakunze.+
13 Nta wufite urukundo ruruta uru: ko umuntu ahara ubugingo bwe ku bw’incuti ze.+
14 Muri incuti zanjye niba mukora ibyo mbategeka.+
15 Sinkibita abagaragu, kuko umugaragu aba atazi ibyo shebuja akora. Ahubwo mbita incuti,+ kuko nabamenyesheje ibintu byose numvanye Data.+
16 Si mwe mwantoranyije, ahubwo ni jye wabatoranyije, mbashyiraho kugira ngo mugende maze mukomeze kwera imbuto,+ kandi ngo imbuto zanyu zigumeho, kugira ngo icyo muzajya musaba Data cyose mu izina ryanjye azajye akibaha.+
17 “Icyo mbategeka ni uko mukundana.+
18 Isi nibanga, mumenye ko yanyanze mbere y’uko ibanga.+
19 Iyo muba ab’isi, isi iba yarabakunze kuko mwari kuba muri abayo.+ Ariko noneho kuko mutari ab’isi,+ ahubwo nabatoranyije mbakuye mu isi, ni cyo gituma isi ibanga.+
20 Muzirikane ijambo nababwiye nti ‘umugaragu ntaruta shebuja.’ Niba barantoteje namwe bazabatoteza;+ niba barubahirije ijambo ryanjye, n’iryanyu bazaryubahiriza.
21 Ariko bazabakorera ibyo byose babahora izina ryanjye, kuko batazi uwantumye.+
22 Iyaba ntaraje ngo mbabwire, nta cyaha baba bafite.+ Ariko ubu nta cyo bafite bireguza ku bw’icyaha cyabo.+
23 Unyanze aba yanze na Data.+
24 Iyo mba ntarakoreye muri bo imirimo undi muntu wese atigeze akora,+ nta cyaha baba bafite.+ Ariko noneho barayibonye kandi baranyanga, banga na Data.+
25 Ariko ibyo byabereyeho kugira ngo ibyanditswe mu Mategeko yabo bisohore ngo ‘banyanze nta mpamvu.’+
26 Umufasha naza, uwo nzaboherereza aturutse kuri Data,+ ari wo mwuka w’ukuri uturuka kuri Data, ni we uzahamya ibyanjye.+
27 Namwe mugomba kubihamya,+ kuko mwabanye nanjye kuva ngitangira.
Yohereze
Yohereze
BIBILIYA-UBUHINDUZI BW'ISI NSHYA
Yohana 15
Ikinyarwanda
Somera Bibiliya kuri interineti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
umugabo yatashye saa cyenda zamugitondo ageze murugo akomanga kurugi rwo muri salon, madam aramwihorera, aragenda akomanga kw ‘idirishya agirati :madamu nkunda fungura?
madamu numujinya mwinshi ati subira mukabari urareyo winteshumutwe!?
umugabo nawe ati? “humura sinje kuryama fungura nitorere agakingirizo nsanze nakibagiwe,
umugore aritaye mugutwi!, yahise abyuka bwangu arakingura!!, afatumugabo asunika munzu avugati, wibeshye wongere uvaha!,
umugabo amusubiza aseka cyane ati! ‘karekosese wigiragamaki?? ππππππππ


text:
Rwanda | Rubavu: Umurenge wa Kanama urazamura iterambere binyuze mu guhugura urubyiruko
Abanyamabanga nshingwabikorwa barindwi b’utugari tw’umurenge wa Kanama mu murenge wa Rubavu, intara y’Iburengerazuba n’urubyiruko 130 barishimira intambwe n’ urwego bagejejweho n’amahugurwa bahawe ku ikoreshwa rya mudasobwa no kwihangira umurimo.
Aya mahugurwa akaba yarateguwe ku bufatanye bw’umurenge wa Kanama n’umushinga Digital Opportunity Trust (DOT/Rwanda), umushinga ufite icyicaro cyawo muri Canada ukorera mu bihugu 11 ku isi harimo n’u Rwanda, nkuko byatangajwe na Joseph Masengesho uwuhagarariye mu Rwanda.
Masengesho ashimira by’umwihariko umunyamabanga nshingwabikorwa w’umurenge wa Kanama kuba yarahisemo kuzamura iterambere ry’umurenge akoresheje imbaraga z’urubyiruko nkuko bigaragazwa n’inyigisho, ubukangurambaga ageza ku rubyiruko bikaba kandi bishimangirwa n’iterambere umurenge wa Kanama umaze kugeraho.
Mugisha Honorée, umunyamabanga nshingwabikorwa w’umurenge wa Kanama asanga abahuguwe barungutse ubumenyi mu ikoranabuhanga bityo bakazivana mu bukene, bakihangira umurimo ndetse bakanabugeza  ku bandi, kuko hakiri ibibazo bitandukanye bikigaragara hirya no hino mu baturage, aho usanga hari benshi batazi kwagura ibikorwa bakora kugirango bihute mu iterambere.
Uwamariya Xavera ni umwe mu bahuguwe, atangaza ko nyuma yo guhabwa impamyabushobozi yiyemeje kugeza ubumenyi yahawe ku bandi kandi ko azabwifashisha mu mirimo ye ya buri munsi. Uwamariya yongeraho ko afite umushinga agiye kwakira inguzanyo muri banki kandi ko yifuza kunganira umurenge mu iterambere atanga akazi ku rubyiruko nkawe.
Mu gihe cy’ukwezi, abahuguwe bigishijwe ikoreshwa rya mudasobwa, uko bihangira umurimo, uko baka inguzanyo muri banki no mu bigo biciriritse, ndetse banashishikarizwa kwibumbira mu mashyirahamwe.


text:
Diyosezi ya Byumba irashimira Imana yongeye kuyiha intore 5. Dore amazina y'abo bapadiri bashya, amatariki bahereweho ubusaserdoti na paruwasi bazatangiriramo imirimo ya gisaserdoti:
- A. Mugisha Sylvère (ordin. 11/7) Rwamiko
- A. Nshimiyimana J. Bosco (11/7) Gituza
- A. Rugwiza Augustin (17/7) Burehe
- A. Ufiteyezu Bonaventure (17/7) Nyinawimana
- A. Ngamije Mihigo Antoine (14/8) Byumba
Tubifurije ubutumwa bwiza mu bushyo bwa Nyagasani. Muzahore mwibuka amagambo ya Yezu utubwira igihe cyose ati:"Mwigira ubwoba, ndi kumwe namwe iminsi yose".


text:
Wagirango Perezida Kagame na Perezida Nkurunziza ni nk’ amanywa n’ijoro! Muti gute?
Maze kureba aya mashusho aho Perezida Nkurunziza yibagirwa ko ari ubusa imbere y’imana akemera kuba umushumba mwiza w’intama zayo aho yemera akanyagirwa arimo guhimbaza iya RUREMA numvise we umuntu yamugereranya n’amanywa y’ihangu!
Noneho wagera kuri Perezida Kagame wumva ko ariwe gihagange kuri iyi isi ahari yibwira ko ariwe wiremye ndetse wigisha abana ko gusenga imana ataribyo bizabicaza ku ntebe y’icyubahiro (Table d’honneur) ukamubona hano arimo abiba INDAMBARA mu mitima y’abana b’imana numvise we namugereranya n’ijoro ryicuraburindi.
Ihere nawe ijisho wihitiremo uwo wakurikira imana iramutse iguhitishijemo hagati yaba bagabo Perezida Kagame na Perezida Nkurunziza kandi uwavuga ko umwe muribo ashobora kuzakomanga ku rugi rw’ubwami bw’imana igafungura mu gihe undi we imana izarumukubita urugi mu maso akigira gukomanga ku rugi rw’ubwami rwa SHETANI izahita ikamufungurira imushimira k’ubwicanyi yakoreye abavandimwe bacu yadutwaye iy’ isi yari ikibakeneye. Hallelujah….YESU NI MUZIMA!
Yanditswe na Chris Kamo


text:
Ibi yabitangaje mu gikorwa cy’umuganda wihariye ugamije gukangurira abaturage kurandura umuco wo kubika imyanda mu ngo wahuje abatuye mu murenge wa Gitega, ubuyobozi bw’akarere ka Nyarugenge na Polisi y’ igihugu kuri uyu wa Gatandatu tariki 13 Kanama 2016.
Ni umuganda wateguwe mu rwego rwo gushyigikira gahunda y’ubukangurambaga bwo gushimangira isuku bwatangijwe n’umujyi wa Kigali na Polisi y’igihugu muri Nyakanga uyu mwaka.
Yagize ati ”Twaje kugira ngo tubakangurire kugira isuku kuko twiyemeje kurwanya umwanda umujyi wa Kigali cyane cyane mu karere ka Nyarugenge, umwanzi witwa isuku nke tugomba kumurwanya dufatanyije.”
Yakomeje agira ati ” Abaturage bacu bagomba kwitabira ibikorwa by’isuku nk’uko amaraso atembera mu mubiri w’umuntu, niko na bo bagomba kugira isuku umuco. Iyo amaraso atagitembera umuntu aba yapfuye ahagaze, isuku rero na yo ni uko, tutayigize umuco wacu ubuzima bwahagarara.”
Nzaramba yasobanuye ko isuku nke ishobora guteza umutekano muke ari nayo mpamvu bafatanyije na Polisi y’igihugu muri uru rugamba.
Umuyobozi mukuru wa Polisi wungirije, DIGP Malizamunda Juvénal wari witabiriye uyu muganda yakanguriye abaturage kurangwa n’isuku muri byose.
Ati ”Ntabwo twajya tubwira abantu ko umujyi wa Kigali ufite isuku gusa kubera mu mihanda myiza ya kaburimbo hameze neza hanyuma twarangiza tukaza kwihisha ahari umwanda. Ntabwo ari byo, isuku ubona mu mujyi ikwiriye no kumanuka igasakara aho uryama, aho utekera, ibintu byawe byose aho bikorera noneho wava no mu rugo usohoka inzira ugendamo ujya muri wa muhanda ukagenda ahantu hacyeye hatunganye.”
Yakomeje agira ati ”Iyo isuku ihari, abantu bafite ubuzima bwiza tuba twumva umutekano wubahirijwe. Isuku n’umutekano biragendana kuko abaturage bafite ubuzima bwiza bagira n’umutekano usesuye kuko umwanda ubateza indwara zishobora kubahungabanya.”
Abaturage bemeye kwikubita agashyi
Bamwe mu baganiriye na IGIHE bagaragaza ko hari intambwe bamaze gutera ugereranije n’isuku nke yakomeje kugaragara muri aka gace gaturiye ruhurura ya Mpazi igabanya umurenge wa Gitega na Kimisagara.
Umwe yagize ati ” Tugomba gukorana n’ikigo gikusanya imyanda, tukanafata amazi aturuka mu ngo ajyana imyanda muri ruhurura ya Mpazi.”
Byukusenge Françoise, umukecuru utuye mu kagari k’ Akabahizi iyi ruhurura iherereyemo yagize ati ” Urebye aho twavuye n’aho tugeze isuku tumaze kuyigira iyacu kandi turifuza ko ikindi gihe muzagaruka muje kudushima kuko dufite ingamba zo kurwanya isuku nke aho iva ikagera.”
Umunyamabanga Nshingwabikorwa w’Umurenge wa Gitega, Monique Huss yashimangiye ko bafashe ingamba zo guharanira kugira isuku.
Yagize ati ” Ingamba ya mbere dufite ni ugukomeza ubukangurambaga mu baturage dukurikije imiturire yabo icucitse, aho badafite ibyobo bifata amazi bakoresha mu ngo zabo turabashishikariza kubicukura. Abaturage bagomba kandi gukorana neza na Koperative ikusanya imyanda iva mu ngo ikagezwa aho igomba kujya kugira ngo isuku igirwe umuco.”
Yakomeje agira ati ” Uyu munsi biragaragara ko hari aho turi kuva n’aho turi kugana kuko abaturage batangiye kubigira ibyabo bafatanije n’ubuyobozi, tukaba twizera neza kuzagaragaza ubudasa.”
Umurenge wa Gitega waje ku mwanya wa gatatu mu mirenge icumi igize akarere ka Nyarugenge mu isuzuma ry’isuku riherutse gukorwa muri Kamena.


text:
Iyi ni sauce nziza ,iryoha wakoresha mu gihe watetse steak cyangwa filet y’inka(ikimasa)
Kugira ngo iyi sauce yawe iryohe ugomba gukoresha umufa w’inyama z’inka cyangwa inkoko utarimo amazi menshi usa nk’uwakamye kugira ngo urusheho kuryoha,
Umufa utashoboye k’uwukora wakoresha vin itukura ariko uburyohe ntibwaba ari bumwe.
Ibikoresho
Poivron 1 y’umutuku
Poivron 1 y’icyatsi
Igitunguru 1 cy umutuku
Gousse d ail 2 (garlic clove)
Umunyu
Poivre
Amavuta ya olive cyangwa ay’inka
Ikiyiko kimwe n’igice cya poudre de paprika
Urusenda
Bouillon wakoze cyangwa vin y’umutuku cyangwa umweru
Mililitiro 50 za vodka
Isosi y’inyanya (inyanya gusa ziseye)
Crème fraiche
Uko ubikorwa
Mu isafuriya nini shyiramo amavuta ya olive cyangwa ay’inka utereke ku muriro
Katiramo igitunguru,poivron hamwe na garlic(ail)
Ongeramo umunyu,poivre na paprika
Ongeramo ya bouillon cyangwa vin
Gabanya umuriro ,upfundikire,utegereze iminota 10,nirangira upfundure ureke umwuka uvemo
Sukamo vodka, maze uhengeke gato kugira ngo umuriro ugere hose noneho urindire gato uzime
Ongeramo inyanya hamwe na crème fraiche kugira ngo isosi ifate
Yibike ahantu hashyushye ariko hatari ku muriro.mugihe uri gutegura steak
Utegure steak n’isosi hamwe n’ibirayi, amashaza cyangwa imiteja na salade ya laitue.
Isosi stroganoff
Iyi ni sauce nziza ,iryoha wakoresha mu gihe watetse steak cyangwa filet y’inka(ikimasa)
Labels: guteka, ifunguro ribanza, igikoni


text:
Minisitiri w’Uburinganire n’Iterambere ry’Umuryango (MIGEPROF) Nyirasafari Esperance avuga ko ihohoterwa ryo mu ngo atari ibintu byihanganirwa.
Yabivuze ubwo umuryango w’umugabo n’umugore bari bamaze gutanga ubuhamya bw’uko umugore yihanganiye ihohoterwa yakorerwaga n’umugabo we ariko akaba yaraje guhinduka akanabisabira imbabazi bitewe n’inyigisho yavanye mu Ihuriro ry’Ingo rya Kiliziya muri Diyosezi ya Byumba.
Mu muhango wa Diyoseze ya Byumba wo kwizihiza imyaka 10 kuva Ihuriro ry’Ingo ritangiye muri iyi diyoseze n’ibyiza ryagezeho, ku kigo cya EFA Nyagahanga cyo mu Karere ka Gatsibo, Minisitiri Nyirasafari yavuze ko nta mpamvu n’imwe yatuma umugore w’u Rwanda yihanganira gukubitwa ngo ni uko yizeye ko umugabo we yazahinduka ibintu bikagenda neza.
Yagize ati “Numvise ko hari abantu batanga ubuhamya bw’uko umugore yihanganiye ihohoterwa yakorerwaga n’umugabo we mu rugo kugeza aho umugabo ahinduye imyitwarire. Ndagira ngo mbabwire ko gukubitwa atari ibintu byo kwihanganira na hato uko bimeze kose.”
Minisitiri yavuze ko leta ikora ibishoboka byose ngo ihe umugore ubushobozi bw’uko yashobora kubaho no mu gihe umugabo adahari kugira ngo ibyo bitange kubahana mu ngo nta wirata ko abeshejeho undi.
Yagize ati “Turifuza ko umugore yagira ubushobozi bwo gukora byose umugabo akora kugira ngo igihe umugabo adahari umugore akomeze abeho na none umugabo yaba ahari, babeho bombi.”
Umuyobozi wa Diyosezi ya Byumba, Bishop Nzakamwita Servelien yasabye ubufatanye bwa MIGEPROF na Diyoseze ya Byumba cyane muri iyi gahunda yo gukemura ibibazo bigaragara mu ngo.
Muri uyu muhango, urugo rwa Ndagijima Sylver rwatanze ubuhamya ko inyigisho zo mu Ihuriro ry’Ingo ryabagiriye umumaro ku buryo yaba umugore cyangwa umugabo bafite byinshi bahinduye mu buzima nyuma y’uko rubanda babahaye urw’amenyo baregana cyane umugore ko umugabo we amukubita.
Umugore Uwimanimpaye Donatille yagize ati “Yanzanye iwe ankunze ariko nyuma tubyaye umwana, tugize n’ubukene mu rugo, umugabo wanjye yarahindutse cyane. Atangira kunkubita.”
Yongeyeho ati “Naramureze mu nzego z’ibanze ariko nkasanga ari ukwiha rubanda mu manza z’urudaca. Ni bwo twagiye mu muryango w’Ihuriro ry’Ingo maze twigishwa byinshi tutari tuzi ku buryo buri muntu yagize icyo yishinja. Umugabo wanjye ntabwo yongeye kunkubita ubu twese turakeye kandi dufite iterambere mu rugo.”
Aha ngaha, Uwimanimpaye we asanga “kwihangana no gushaka ubumenyi” ari byo byamugejeje ku ntsinzi.
Guhera i Burera, Rulindo, Gicumbi, Gatsibo kugera Nyagatare imiryango irenga ibihumbi birindwi irata uyu muryango w’Ihuriro ry’Ingo watangiye mwaka wa 2006, kubera inyigisho zimaze kuyihindurira imibereho.
Ubu, bamaze korozanya inka 278 n’andi matungo magufi harimo ihene n’ingurube.


text:
Nyanza: Abaturage basanga byinshi biba byahizwe mu mihigo bigerwaho
Abaturage batandukanye bo mu karere ka Nyanza baratangaza ko imihigo yiyemezwa n’abayobozi imyinshi muri yo igerwaho gusa bakanagaragaza ko hari bike biba bikeneye kuba byakosorwa.
Ibi babitangaje kuri uyu wa mbere tariki 02/06/2014 mu gihe haburaga umunsi umwe ngo akarere ka Nyanza gakorerwe isuzuma ry’imihigo n’Intara y’Amajyepfo mu gikorwa giteganyijwe kuba kuri uyu wa kabiri tariki 3/6/2014 mu cyumba cy’inama cy’aka karere.
Ibyo abaturage biyemerera ko biba byagezweho kandi ku mpamvu z’imihigo iba yiyemejwe n’abayobozi batandukanye bo mu nzego z’ibanze harimo ikorwa ry’imihanda ihuza imirenge n’indi mu rwego rw’ubuhahirane ndetse n’imigenderanire.
Kuri ibyo bikorwa hiyongeraho ibyumba by’amashuli arimo ay’uburezi bw’ibanze bw’imyaka 9 na 12 n’ibindi bizamura ubukungu ndetse n’imibereho myiza yabo hatibagiranye ibikorwa remezo nk’ibigo nderabuzima, amasoko n’ibindi.
Mu kwemeza ko imihigo hari icyo ibamariye bamwe mu baturage bo mu karere ka Nyanza babivuga bagira bati: “ Imibereho myiza yacu yarushijeho kwiyongera kuva aho abayobozi batangiye gukorera ku mihigo kandi igakurikiranwa neza ko ishyirwa mu bikorwa’
Icyakora nubwo aba baturage bavuga ko ibyinshi ari ibiba byagezweho ku rundi ruhande umwe muri bo utashatse ko amazina ye atangazwa yabwiye itangazamakuru ko abishyura ubwisungane mu kwivuza bakiri bacye ukurikije uko mu nzego z’ibanze ziba zabyiyemeje mu mihigo.
Yagize ati: “ Mu nzego z’imidugudu usanga ibintu biba bitagenda neza ariko hejuru bo bibwira ko nta kibazo kiriyo niyo mpamvu abayobozi bakwiye kujya bagirira ingendo hasi mu baturage bakajya kureba ko ibivugwa bijyanye n’ingiroâ€
Kuva mu mpera z’icyumweru gishize mu karere ka Nyanza hatangiye imyitegura yitegura isuzuma ry’imihigo rizakorwa n’intara y’amajyepfo aho buri mukozi w’Akarere yatangiye kwisuzuma yegeranya raporo ndetse akabisanisha n’ibikorwa byakorewe abaturage buri wese yabonesha amaso akabyibonera mu gihe yaba ashatse kubisura.
Muri ibyo bikorwa ibyinshi bishingiye ku buhinzi n’ubworozi ndetse no kongera ibikorwa remezo bigiye biri hasi mu mirenge.
Iyo hasuzumwa iyi mihigo y’Uturere n’imirenge haba hitawe kukureba  ibikorerwa abaturage ndetse n’amaraporo avuga ibiba byakozwe aho buri cyiciro gihabwa amanota hakurikijwe uko cyihagazeho mu bireba n’ishyirwa mu bikorwa ry’imihigo mu gihe runaka kiba cyafashwe.
Mu byo bagenderaho hasuzumwa imihigo bishingiye ku nkingi enye leta y’u Rwanda yihaye birimo imiyoborere myiza, imibereho myiza y’abaturage, Ubutabera n’ubukungu.


text:
1. Imana kuva kera yagiye yigaragariza muntu ikoresheje ibimenyetso, ibitangaza, rimwe na rimwe ikagaragaza ko ukuboko kwayo ari impangare kukaba intanyeganyezwa. Ibyo nibyo isomo rya mbere rigarukaho aho Musa abwira Israheli ati “hari undi muryango w’abantu wigeze wumva nkawe ijwi ry’Imana rivugira mu muriro rwagati, maze bagakomeza kubaho? Cyangwa se hari indi mana yigeze igerageza kwikurira ihanga hagati y’irindi ikoresheje ibyago, ibimenyetso n’ibitangaza bikaze? Ikabigirisha kandi imirwano, n’imbaraga n’umurego by’ukuboko kwayo?”Imana irigaragaza nk’Imana yifuza kugirana umubano n’abantu, ikababa hafi, ikabatabara, ikabereka ko ari umuryango yitoreye kandi yifuza kurengera igihe cyose. Iyo Mana twemera ni imwe: Imana Data, Mwana na Roho Mutagatifu ikaba ari yo iduha impagarike n’ubugingo kandi ikaduhamagarira gushyira amizero yacu muri Yo. Niyo mpamvu Musa abwira abayisraheli natwe atubwira ati “uyu munsi rero mubimenye kandi mujye mubizirikana mu mitima yanyu: Uhoraho ni We Mana mu Ijuru no ku isi, nta yindi ibaho.” Iyo Mana imwe mu batatu, niyo duhimbaza kandi niyo twayobotse kuko umutima wacu utazatuza bibaho utaratura muri Yo.
2. Pawulo mu Isomo rya kabiri we aratubwira ko hari Roho ya muntu, ikaba ari ishingiro ry’ukubaho kwe, ugukora kwe, ugukunda kwe ndetse ntiyibagirwe kutubwira ko iyo roho ya muntu ifite intege nke, ko Uhoraho atayishyigikiye ngo ayiyobore, ishobora gutura ruhabo nyirayo. Ariko nanone “uwo Roho twahawe ntabwo ari Roho y’ubucakara idusubiza mu bwoba, ahubwo ni Roho itugira abana bishingiwe kibyeyi”. Ibyo tubikesha rero Roho wa Nyagasani, yo shingiro ry’urukundo no gusabana n’abavandimwe. Iyi Roho y’Imana niyo yinjira muri twe maze ikatubwiriza gukora igishimisha Imana iyo tuyikundiye ikadukoresha. Iyo Roho y’Imana idutuyemo tuyikomora kuri Kristu wanze ko twasigara turi imfubyi maze akadusigira Roho we ngo aturinde kandi atuyobore. Turi “abasangiramurage rero b’Imana n’abasangiramurage ba Kristu” tubikesheje Roho We twemera kwakira.
3. Uku kugenerwa umurage no kuba abasangirabutumwa na Kristu nibyo Matayo atubwira mu Ivanjiri aho agira ati: “nahawe ububasha bwose mu ijuru no ku isi. Nuko rero nimugende mwigishe amahanga yose, mubabatize ku izina ry’Imana Data na Mwana na Roho Mutagatifu, mubatoze gukurikiza ibyo nabategetse byose. Dore kandi ndi kumwe namwe iminsi yose, kugeza igihe isi izashirira.” Aya magambo ya Yezu benshi bavuga ko ari urufunguzo rutuma twumva neza Ivanjiri ya Matayo aratugaragariza ko twinjiye mu Mana, tukaba tubereyeho kandi tubeshejweho nayo, ikaba iduha ubutumwa bwo kuyihagararira. Kuyihemukira rero ni ukwimena inda. Yezu ari kumwe natwe iminsi yose n’ibihe byose, aturimo rwagati akoresheje Ijambo rye riducengera buhoro buhoro ariko rikatugera mu ndiba y’umutima.
4. Imana imwe mu batatu ntabwo rero iduheza ngo ibeho ityo kuko yihagije. Ahubwo kubera urukundo itwinjiza muri Yo maze ikaduha ubutumwa bwo guhinduka beza duhindura isi nziza.
P. Jean Damascène MUGIRANEZA


text:
Abakristu n’abandi batari bo bumijwe n’umupasiteri babonye atwika za bibiliya nyinshi.
Ibi byabereye mu gace ka Makerere Kikoni, muri diviziyo ya Kawempe muri Uganda mu cyumweru gishize
Pasiteri Aloysius Bugingo w’urusengero House of Prayer ministries, yahaye itegeko abayoboke be ryo gutwika ubwoko bw’aza bibiliya zose zanditswemo ijambo Holy Ghost (umuzimu wera).
Aya makuru dukesha urubuga ugchristiannews.com, avuga ko uyu mu pasiteri Bugingo kuri pasika iherutse ku wa 16 Mata 2017, yarunze za bibiliya zo muri ubu bwoko ubwo yarimo yigisha maze arazitwika.
Abapasiteri batandukanye, imiryango itegamiye kuri Leta nayo itandukanye, yamaganiye kure iki gikorwa kigayitse cya Pasiteri Bugingo cyo gutwika igitabo cy’Imana.
Pasiteri Bugingo yagize ati “ Turi mu ivuga butumwa rigamije gusobanukirwa neza ijambo ry’Imana no guhangana n’ibibazo by’imyemerere. Ubwo twari muri ibyo bikorwa, nabonye umuntu agura za bibiliya 10 zo mu bwoko bwa Kigan James Version. Iyi bibiliya yahinduwe rurimi nabi. Ubwo namusabaga kuyimpa ngo ndebe, nagerageje kureba niba harimo ijambo Umwuka wera (holy spirit). Ku bwo gufashwa n’Imana, nafunguye igitabo cya Matayo 17:21. Nongeye gusoma muri Luka 4;1 ahavuga ko Yesu yasazwe na mwuka wera ….. Aha niho abasenga Satani bakunze guhindura aho kuba Umwuka wera bakahandika Umuzimu wera (Holy Ghost)”.
Pasiteri Bugingo usanzwe ufite radio Salt ivugira ku murongo 107.0 FM na Televiziyo ya Salt TV, muri Uganda, avuga ko nta jambo umuzimu (Ghost) Imana yakoresheje muri Bibiliya. Yagize ati “ Ndashimira Imana kuri za bibiliya za Luganda, zose zanditswe neza uretse imwe yigeze kwaduka igamije kuyobya abantu ariko yahise ihindurwa. Satani rero arimo gushaka kuyobya ubwenge bw’abantu kuko bibiliya ivuga ko nta ugomba kuvana cyangwa guhindura ijambo iryari ryo ryose mu gitabo cy’Imana.
Yakomeje agira ati “Abatavuga rumwe n’iki cyemezo bakirwanye. Twigishijwe ururimi neza. Reka dushimire Ishyirahamwe rishinzwe Bibiliya muri Uganda kuko ijambo nka Omuzimu rikoreshwa hano muri Uganda ritigeze rikoreshwa mu mwanya wa umwuka wera muri bibiliya ubwo yahindurwaga mu Luganda.
Uyu mu pasiteri yavuze ko umushinga bafite gukora mu gihe kizaza ari kubaka isomer o rizajya risohora za bibiliya zagenzuwe neza, zifite amagambo yemewe atari yo kuyobya abakristu.


text:
Mu Ryamukuru rya none tuvuge ku kibazo ba rutwitsi bamwe bibanira na cyo mu mutwe ari cyo bita Pyromania. Ni ikibazo gisunika ugifite guteza inkongi y’umuriro kandi abigambiriye. Uwo muntu kubona ibintu bigurumana ni ho aba yumva agomba gukura bya byishimo by’ikirenga nka bya bindi abafite akabazo ka sadism bagira iyo bagize uwo bababaza. Amahirwe ariko ni uko ubushakashatsi bugaragaza ko abantu bafite pyromania babarirwa munsi y’umwe ku ijana by’abatuye iyi si ya Rurema.
Iki kibazo cyo kwikundira kubona inkongi ibica bigacika gishobora gutangira umwana agifite n’imyaka itatu. Abahanga bavuga ko uzaba umupyromane n’iyo akiri umwana usanga ashishikarira umuriro, akawegera asa n’uwufitiye amatsiko adasanzwe, akawukinisha n’ibindi bigaragaza ko awizihira.
Ni izihe mpamvu zishobora gutera uburutwitsi?
Impamvu zishakishirizwa mu buryo umuntu yabayeho akiri umwana, ibyagiye bimubaho akiri mu bugimbi cyangwa ubwangavu. Abenshi mu bagaragarwaho n’iki kibazo usanga mu bugimbi bwabo baragiye bakora ibyaha bikomeye. Urugero 19% by’ingimbi zifite ikibazo cya Pyromania usanga zarigeze guhamwa n’ibyaha byo kumena ibikoreshono gushaka gukora urukundo ku ngufu. Abandi ugasanga mu buto bwabo barakunze kubaho nta nshuti bagira, abandi baragiye habwa ibihano bikarishye nko gukubitwa, gutukwa mu ruhame, gutotezwa no kugirwa ibicibwa igihe babaga bakoze amakosa. Ikindi gishobora gutera umuntu aka kabazo ni ukuba igihe yari akiri umwana muto yaragiye abona aho abamuruta bateza inkongi maze nawe bikamukiramo.
Ikibazo cy’uburutwitsi kiravurwa kigakira?
Yee, kiravurwa pe kandi akenshi kigakira. Ni ukugana inzobere mu by’ubuzima bwo mu mutwe, basanga igitera kanaka gukunda no guteza inkongi z’umuriro ari pyromania, bagakoresha uburyo bwo kukuganiriza bugamije guhindura imyitwarire ye, gahoro gahoro, igihe kikazagera agakira. Mukamenya ko kugorora umurutwitsi wageze mu bukwerere bitoroha.
Ikindi nshuti z’ijambo ry’ubwenge, cyane mwe babyeyi, umusaza Oswald yababwira n’uko iki kibazo cy’uburutwitsi mushobora kukirinda abana banyu.Mubarinde kuba bagira inkongo y’umuriro bateza bakiri bato. Sinzi niba mwari mwabona umwana watwitse inzu. Ashobora guhahamukirako maze yanaba mukuru akajya ashumika aho abonye hose hashobora gufatwa n’inkongi. Murinde kandi abana bakitri bato kugera ahantu habaye impanuka y’umuriro cyangwa aho umusozi cg se ishyamba ririmo rigurumana. Bye!


text:
Mu buzima, hari ibintu abantu bafata nk’ukuri nyamara nta shingiro gifite, cyane cyane iyo bigeze ku bijyanye n’ubuzima bw’umuntu.
Konsa, ni ikintu benshi bavugaho ibintu bitandukanye bimwe ari byo ibindi nta shingiro bifite.
Dr Georges D.Pamplona-Roger mu gitabo Guides d’alimentation pour les meres, les enfants et les adolescents atanga ibisobanuro ku bintu bitandukanye bitari byo abantu bibwira ku konsa.
1. Abagore benshi ntibagira amashereka ahagije
Hari abantu bazi ko kutiyongera kw’ibiro by’impinja biterwa n’uko hari umubare munini w’abagore badafite amashereka ahagije.
Dr Georges avuga ko ibi atari byo. Ngo impamvu nyamukuru yo kutiyongera kw’ibiro by’umwana si amashereka make, ahubwo ni uburyo bubi umwana afatwamo mu gihe ari konswa, cyangwa se akonswa gake ku munsi.
2. Uburibwe mu moko ni ibintu bisanzwe
Ubundi umugore agira uburibwe mu mabere no mu moko mu minsi ya mbere umwana akivuka, ariko bigahita bishira.
Iyo bigarutse, bishobora guturuka ku bwandu buterwa n’udukoko two mu bwoko bwa champignon, cyangwa se ibindi bibazo byibasira amabere.
3. Iyo hashyushye, umwana aba akeneye amazi
Benshi bibwira ko mu gihe hashyushye, uruhinja ruri munsi y’amezi atandatu na rwo ruba rufite inyota, bityo rugomba guhabwa amazi yo kunywa.
Nyamara burya ngo konsa umwana utamuvangiye mu mezi atandatu ya mbere, bituma abona ibyo umubiri we ukeneye byose harimo n’amazi.
4. Koza imoko buri kanya uko umubyeyi agiye konsa
Ababyeyi benshi bazi ko koza ibere uko umwana agiye konka ari umuco w’isuku. Nyamara nk’uko Dr Georges abitangaza, koza imoko cyane bituma itakaza agahu k’inyuma kayirinda, bikaba byateza ibibazo aho kuba igisubizo.
5. Iyo umwana yarwaye diyare, si byiza konswa
Ababyeyi benshi banga konsa abana babo mu gihe barwaye diyare, bibwira ko amashereka ari buyongere.
Mu gihe umwana yarwaye diyare, ni ngombwa kumwonsa kenshi gashoboka aho kumuha amazi arimo umunyu n’isukari nk’uko bikorwa na benshi.
6. Si byiza konsa nyuma y’imyitozo ngororamubiri
Hari ababyeyi bibwira ko nyuma yo kuva mu myitozo ngororamubiri atari byiza guhita bonsa abana babo.
Nyamara nta mpinduka na nkeya haba ku ireme n’ubwinshi bw’amashereka ku mugore uvuye mu myitozo ngororamubiri n’utayivuyemo.
Gusa ku bakora siporo nyinshi ikomeye, acide yo mu mashereka ishobora kwiyongera ariko nta ngaruka mbi bishobora kugira ku mwana.
7. Impanga ntizahazwa n’amashereka ya nyina
Inshuro nyinshi abagore babyara impanga, bahita babatangiza amata bakiri impinja bibwira ko amashereka atabahaza bombi.
Nyamara burya ngo amashereka yiyongera bitewe n’akenewe, ni ukuvuga ko iyo bonka ari babiri umubiri ufite ubushobozi bwo gukora menshi abahaza.
Impanga, ndetse n’abana batatu bavukiye rimwe, bashobora konswa neza na nyina atabavangiye kugeza ku mezi atandatu.
8. Abagore bafite amabere matoya ntibagira amashereka ahagije
Iki ni ikintu gikunze kwibeshywaho n’abantu benshi, bazi ko ubunini bw’amabere ari bwo butuma umubyeyi agira amashereka menshi.
Nk’uko Dr Georges abitangaza, ubwinshi bw’amashereka ntibugendera ku bunini bw’amabere, ahubwo bujyana n’umubare w’imvubura (glandes) zitanga amashereka ziri mu ibere.
9. Konsa bigora umubyeyi
Abantu benshi cyane cyane abatari babyara bazi ko konsa ari umutwaro ku mubyeyi. Mu by’ukuri, konsa bituma umubyeyi yumva aruhutse, yaba mu mutwe no ku mubiri.
10. Si byiza konsa umwana wavutse igihe kitageze cyangwa uwavutse adashyitse
Ababyeyi babyaye igihe kitageze bakunze kwifashisha ibindi bitari amashereka mu gutunga abana babo.
Nyamara, ngo mu gihe umwana ashoboye gukurura, konsa umwana wavutse igihe kitageze cyangwa se udashyitse ni bwo buryo nyabwo bwo kumufasha gukura neza.


text:
Ibisobanuro ku gisibo:
Imana yashyizeho uburyo bwo kuyigandukira bunyuranye, kugira ngo igerageze abagaragu bayo, ese baba mu bakurikira irari ryabo cyangwa baba mu bumvira itegeko ry'Imana, uko kuyigandukira igushyira mu byiciro bikurikira:
-
Ibibuza ibyo umuntu akunda nk'igisibo, kuko kibuza ibikundwa aribyo: ibyo kurya, ibinyobwa n'ibindi bimunezeza nk'imibonano ku bashakanye n'ibindi.
-
Gutanga mubyo utunze ukunda nk'amaturo (Zakat), isadaka.
-
Gutungana kw'umutima
Ubutungane bw'umutima buba mu kwerekera kwawo ku Mana no kuyikunda. Bimaze kugaragara ko ibyo kurya, ibinyobwa, imvugo, kuryama, guhura n'abantu cyane bituma umuntu atakaza ibimuhuza n'Imana, bikamwongerera kuba kure y'impuhwe zayo. Niyo mpamvu Imana yategetse igisibo kugira ngo kibarinde ibibi, bityo bagire umutima udafite irari ariryo nzitizi zo kugandukira Imana. Ibategeka gukora icyicaro cya ITIKAFU mu misigiti kigamije kwiyegereza Imana. Inabategeka kurinda indimi zabo kuvuga ibidafite umumaro. Inabategeka igihagararo mu ijoro, gifitiye umubiri n'umutima akamaro.
Igisibo ni iki?
Igisibo ni ukwigomwa kurya, kunywa, imibonano mpuzabitsina ku bashakanye n'ibindi bibujijwe uwasibye, kuva umuseke utambitse kugeza izuba rirenze, wagambiriye gusiba no kwiyegereza Imana.
Impamvu z'itegekwa ry'igisibo Igisibo ni inzira ituma habaho gutinya Imana, ukora ibyo yategetse ukareka ibyo yabujije. Igisibo kimenyereza umuntu uburyo bwo kurinda umutima no kureka ibibi byawo, kikanawutoza kwirengera inshingano no kwihangana mu gihe cy'ibibazo.
Igisibo gituma umuyislamu abasha kwiyumvamo ububabare buri kuri mugenzi we ushonje, ibyo bigatuma arushaho gutanga no kugirira neza abakene n'abatindi, bityo bigatuma habaho urukundo n'ubuvandimwe hagati y'abakire n'abakene. Igisibo cyeza umutima, kikawusukura kiwukura mu bikorwa bidahwitse. Mu gisibo niho haboneka ikiruhuko k'urwungano ngogozi, kikaruruhura mu guhora rwuzuriwe, bikarufasha kugarura ingufu. Urwego igisibo cy'ukwezi kwa Ramadhani gifite muri islamu
Igisibo ni inkingi imwe mu nkingi eshanu (5) zigize islamu, Imana yagitegetse mu mwaka wa kabiri (2) nyuma y'iyimuka ry'intumwa y'Imana iva iMakka ijya iMadina.
Intumwa y'Imana ikaba yarasibye igisibo cya RAMADHANI inshuro icyenda mu buzima bwayo. Ukwezi kwa RAMADHANI, niko kwezi gufite imigisha n'ibyiza kurusha andi mezi yose uko ari cumi n'abiri (12), n'amajoro icumi ya nyuma y'uko kwezi, akaba ariyo meza kurusha amajoro icumi y'ukwezi kwa DHUL HIDJA, kuko mu majoro icumi ya RAMADHANI, habonekamo ijoro rya AL QAD'RI rifite ibyiza biruta iby'amezi igihumbi(1000), n'iminsi icumi ya mbere ya DHUL HIDJA, iruta iminsi icumi ya nyuma ya RAMADHANI, n'umunsi wa idjuma niwo mwiza mu minsi y'icyumweru, n'umunsi w'igitambo ukaba umunsi mwiza mu minsi yose y'umwaka, n'ijoro rya AL QADRI rikaba ijoro ryiza mu majoro yose y'umwaka.
Umwanya igisibo cya Ramadhani gifite muri islamu
Igisibo cya RAMADHANI, ni itegeko kuri buri muyislamu ugimbutse, ufite ubwenge, ushoboye kuba yasiba, uteri ku rugendo, yaba umugabo, cyangwa umugore udafite imiziro nk'imihango, ibisanza n'ibindi. Imana ikaba yarategetse abayislamu gusiba nk'uko yabitegetse abababanjirije. Imana iragira iti:
"Yemwe abemeye, mwategetswe gusiba nk'uko byategetswe abababanjirije, wenda mwarushaho gutinya Imana".
Qor'ani 2:183
Ibyiza by'ukwezi kwa RAMADHANI
Imana iragira iti:
Mu by'ukuri Qor'ani, twayimanuye mu ijoro ry'icyubahiro (AL QAD'RI). Ese ni iki cyakumenyesha iryo joro? Iryo joro ririmo ibyiza biruta iby'amezi igihumbi, Imana irimanuramo Abamalayika bari kumwe na DJIBRIL ku itegeko rya Nyagasani wabo mu mutuzo uganje. Iryo joro rikarangwa n'amahoro n'ituze kugeza umuseke utambitse".
Qor'ani 97:1-5
Umusangirangendo w'Intumwa y'Imana witwa ABU HURAY'RAT (Imana imwishimire) yaravuze ati: Intumwa y'Imana (Imana imuhe amahoro n'imigisha) yaravuze iti: "Iyo igihe cya Ramadhani kigeze, imiryango y'ijuru irafungurwa n'iy'umuriro igafungwa, amashitani akabohwa". Yakiriwe na BUKHARIY na MUSLIMU


text:
Umugabo w’imyaka 26 witwa Nkundimana Daniel ukomoka mu karere ka Karongi, umurenge wa Murundi, afungiwe kuri sitasiyo ya Polisi ya Remera mu karere ka Gasabo mu Mujyi wa Kigali. Akurikiranweho gutekera umutwe no kurya amafaranga y’abantu baba baje kuri sitasiyo za Polisi, bafite ibibazo bitandukanye cyangwa se bahafite ababo bahafungiwe.
Umugabo w’imyaka 26 witwa Nkundimana Daniel ukomoka mu karere ka Karongi, umurenge wa Murundi, afungiwe kuri sitasiyo ya Polisi ya Remera mu karere ka Gasabo mu Mujyi wa Kigali. Akurikiranweho gutekera umutwe no kurya amafaranga y’abantu baba baje kuri sitasiyo za Polisi, bafite ibibazo bitandukanye cyangwa se bahafite ababo bahafungiwe.
By Ubwanditsi | Views : 21672 | Kuya 10-05-2015 05:28
Polisi y’u Rwanda ikorera mu Mujyi wa Kigali, ivuga ko uriya mugabo yafashwe ku itariki ya 2 Ukwakira 2015, ariko akaba yari amaze igihe kinini ashakishwa kubera gutekera umutwe abantu.
Dore uko yabigenzaga: Polisi ivuga ko hari hashize igihe kirekire uriya mugabo aza kuri za sitasiyo za Polisi mu Mujyi wa Kigali nka Remera, Kimironko, Kicukiro, Gisozi n’ahandi….noneho akicara ahasanzwe hakirirwa abaturage baba bafite ibibazo binyuranye.
Uyu mugabo yakoreshaga amayeri adasanzwe. Yumvaga ibibazo by’abaturage babaga bicaranye nawe baganira, akaba nawe yarahazaga nk’umuturage ufite uwe uhafungiwe cyangwa se ufite ikibazo runaka.
Nkundimana Daniel wiyitiriraga akazi adakora kugirango arye amafaranga y'abaturage
Umuvugizi wa Polisi y’u Rwanda mu Mujyi wa Kigali SP Modeste Mbabazi yavuze ko Nkundimana Daniel nyuma yo kumva ibiganiro by’abo baturage, yatiraga umwe muri bo terefone ye, akihamagara ibyo bita “kubipa” yarangiza akigendera.
Mu gihe gito ahavuye, yahitaga ahamagara wa muturage kuko yabaga azi nimero ye ya terefone ndetse n’ikibazo afite, akiyitirira akazi adakora, rimwe akiyita perezida w’urukiko runaka, ubundi umuyobozi w’akarere aka n’aka, Umushinjacyaha, umucamanza cyangwa se umunyamabangwa nshingwabikorwa w’umurenge uyu n’uyu.
Nk’umuntu ufite akazi gakomeye (yiyitiriraga), yasabaga wa muturage kumwoherereza amafaranga runaka hakoreshejwe ikoranabuhanga rizwi nka “mobile money cyangwa se Tigo cash” , kugira ngo amufashe kumufunguriza umuntu we ufunzwe, kuko yabaga azi icyo uwo muntu we afungiwe. Yabeshyaga ko azi neza uko dosiye iteye akamwizeza ko azamufasha kumufunguza.
SP Mbabazi akomeza agira ati” uriya mugabo twafashe yari afite amayeri menshi kuko hari igihe yanahamagaraga komanda wa sitasiyo ya Polisi, akamubwira ko akuriye urwego uru n’uru, akamuhuza na wa muturage akamusaba ko yamufungurira umuntu, akabikora yiyoberanya ndetse anahindaguranya terefone yakoreshaga”.
Akomeza agira ati:” Twatangiye gushakisha uyu mugabo wagendaga akoresha ariya mayeri maze hagendewe no ku makuru twahawe n’abaturage b’inyangamugayo ndetse n’abandi yashakaga kurya amafaranga yabo muri ubu buryo, tumufatira mu murenge wa Kigarama mu karere ka Kicukiro”.
Umuvugizi wa Polisi y’u Rwanda mu Mujyi wa Kigali SP Modeste Mbabazi yagiriye inama abaturage kujya bitondera ababahamagara babizeza kubaha serivisi biyitirira imirimo badakora. Yagize ati:” Polisi y’u Rwanda ifite mu nshingano zayo gutanga serivisi nziza iziha abaturage kandi bigakorwa ku buntu nta kiguzi” .
Yakomeje avuga ko umuco wo kwiyitirira umurimo udakora ugamije kurya abaturage utwabo atari umuco mwiza w’ubunyangamugayo ukwiriye umunyarwanda. Yasabye abaturage gukomeza gufatanya na Polisi y’u Rwanda kurwanya abantu nk’abo b’abatekamutwe bayigezaho amakuru kugira ngo bafatwe bashyikirizwe inzego zibishinzwe.
SP Mbabazi yanavuze ko abafatiwe muri biriya bikorwa by’ubutekamutwe bibagiraho ingaruka zirimo n’igifungo ibi bikagira n’ingaruka zitari nziza no ku miryango mu byerekeranye n’iterambere n’imibereho.
Iperereza kuri uriya mugabo ryaratangiye ngo hamenyekane ukuri nyako n’abandi bafatanyaga nawe, ndetse hanamenyekane amafaranga yaba yarariye abaturage, dore ko ubu butekamutwe yari abumazemo igihe kitari gito.
Nkundimana Daniel aramutse ahamwe n’icyaha, yazahanishwa igihano cy’igifungo kuva ku myaka itatu (3) kugeza ku myaka itanu (5) n’ihazabu y’amafaranga y’u Rwanda kuva kuri miliyoni eshatu (3.000.000) kugeza kuri miliyoni eshanu (5.000.000) nk’uko bikubiye mu ngingo ya 318 yo mu gitabo cy’amategeko ahana ibyaha cya Repubulika y’u Rwanda.


text:
Col. Kithsiri Ekanayake uyoboye iri tsinda yavuze ko mu Rwanda hari byinshi bahigiye by’umwihariko kubungabunga umutekano mpuzamahanga.
Yagize ati “ Urebye aho u Rwanda rwavuye mu ntambara n’amateka mabi ya genoside ukareba aho rugeze mu bumwe n’ubwiyunge, ni igihugu cy’intangarugero mu mutekano haba hirya no hino mu butumwa mpuzamahanga birigaragaza, natwe twishimiye kurwigiraho kandi tuzafatanya no mu bindi.”
Umuyobozi w’ikigo cy’igihugu cy’amahoro, Col. Jill Rutaremara agendeye ku mateka yaranze iki gihugu cya Sri Lanka harimo n’intambara bamazemo imyaka isaga 30 yemeza ko hari byinshi ibi bihugu byombi bisangiye hakaba hari n’amasomo kimwe cyakwigira ku kindi.
Yagize ati “Igihugu cyabo cyaciye mu ntambara igihe kinini, natwe twayiciyemo harimo na genoside, icyo batwigiraho ni uko twe twarenze ibyo twavuyemo ubu tugeze ku rwego rwo kugarura amahoro n’ahandi; hari ibyo natwe twabigiraho muri ubwo bufatanye hakavamo umusaruro ufatika.”
Iri tsinda ry’abasirikare biga mu ishuri rikuru rya gisirikare muri Sri Lanka ziramara ibyumweru bibiri mu Rwanda mu ruzinduko rwo kwiga no gusangira ubunararibonye rwatangiye kuwa 9 Kanama 2017 rukazasozwa kuwa 22 Kanama 2017.


text:
Gucana inyuma hagati y’abashakanye bisa nk’ibyabaye ikintu gisanzwe, igisigaye kigoye ni ukubona umuntu w’indahemuka kuri mugenzi we nubwo yahura n’ibishuko cyangwa ibindi bimuganisha mu gukora iryo kosa.
Ari abagabo ari n’abagore bose barabikora hari abantu b’inyangamugayo badashobora kugwa muri iryo kosa uko byagenda kose.
Urubuga elcrema rugagaza ingeri ebyiri z’abantu badashobora kwirengagiza amasezerano bagiranye n’abo bakunda ngo babace inyuma uko byaba bimeze kose.
1.Umuntu wishimye mu rukundo
Ubushakashatsi bugaragaza ko 70% by’abantu baca inyuma abo bashakanye ari uko baba batishimye mu rukundo rwabo bakagerageza gushakira ahandi uwo munezero.
Umuntu wishimiye urushako, wumva anyuzwe, biragorana kugira ngo abe yatekereza guca inyuma mugenzi we kuko aba yanga icyamuvana mu cyizere agirirwa na mugenzi we ndetse n’ibyishimo amubonaho.
2.Umuntu w’indahemuka mu mico
Kuvuga ko umuntu ari indahemuka mu mico bisobanuye umuntu urinda isezerano ry’ubwizerane n’ubudahemuka yagiranye na mugenzi akaba atarirengaho.
Ntabwo kugira imitekerere nk’iyi yo kurinda indahiro bituruka ku kuba umuntu ari umunyedini ahubwo biva muri we ubwe n’uburyo yiyubaha.
Si uko aba ari umuntu udahura n’ibishuko ahubwo agerageza kubirwanya no gukumira icyamushyira ahantu nk’aho ashobora guhurira n’ibibazo.
Agerageza guhindura inshuti ze zishaka kumushora muri iyo ngeso ndetse no kwirinda kujya ahantu hashobora kumushyira mu kaga.
Niba wifuza kumenya inkuru zishyushye, udushya, n’ibindi bintu byagufasha mu buzima buzanzwe, Kanda hano ugere kuri Page yacu ya Facebook ujye ubigezwaho buri munsi. Uzajya unahasoma inkuru ndende z’urukundo, ijambo ry’Imana, n’ibindi byinshi… Ntucikwe, KANDA HANO!!!
Ushobora no kudukurikira kuri Instagram ukajya ubona amafoto n’amavidewo bisekeje utasanga ahandi, KANDA HANO ugere kuri paji yacu ya Instagram, ukande Follow ubundi twiryohereze.


text:
Umuco wo gushima no gushimira ugira ingaruka zikomeye mu mibanire y’abantu
Gushima no gushimira ni umuco mwiza kandi uranga umuntu ushyira mu gaciro akanamenya kuzirikana. Umuntu ashobora gushima undi wamukoreye neza cyangwa se wakoze neza muri rusange, ashobora se gushima igikorwa yakorewe ndetse akaba yanashobora gushimira uwakoze neza, mu gihe bishoboka.
Iyo witegereje, mu buzima bw’abantu bwa buri munsi, ubona hari abantu barangwa n’uwo muco mwiza wo gushima no gushimira, ariko hari n’abandi batari bacye usanga batazi rwose cyangwa batita kuri uwo mugenzo mwiza wakagombye kuranga buri muntu ushyira mu gaciro.
Hari impamvu nyinshi kandi zinyuranye zishobora kuba zitera iyo myitwarire twavuga ko atari myiza, ariko uko byaba biri kose, akenshi bigira ingaruka zitari nziza mu mikorere n’imikoranire y’abantu.
Hari abantu batamenya gushima ibyiza byakozwe n’abandi kuko baba batabyitayeho, ndetse, rimwe na rimwe, ugasanga ibyo binafite inkomoko mu kuba batarabitojwe bakiri bato. Ariko hari n’abandi babona neza ibyiza abandi bakoze bakabyirengagiza ku bushake kugira ngo abo babikoze batabishimirwa bikabahesha agaciro. Abakora gutyo ahanini babiterwa n’ishyari, kwikunda bikabije no kutareba kure, kuko baba bifuza ko ibyiza n’ishimwe byaba ibyabo gusa ntibigere ku bandi.
Abo badashobora gushima ibyiza byakozwe n’abandi iyo ubitegereje neza akenshi usanga barangwa na rya shyari risenya. Aho kugira ngo bakure amasomo yubaka ku bafite ibyo babarusha byiza ahubwo usanga bashaka gupfukirana, gupfobya no gusenya bya byiza byakozwe n’abandi kugira ngo batagira inyungu babikuraho. Ishyari nk’iryo rishobora kuba imwe mu mpamvu zinyuranye zituma abantu badashobora gutera imbere, kuko aho kugira ngo abantu bigire ku bandi ndetse banabarenge usanga ikibashishikaje ari ugusebya no gusenya ibyagezweho n’abo batifuriza gutera imbere.
Nyamara birazwi ko kugira ngo umuntu agire icyo yiyungura bisaba ko yiga kandi akigana, ku buryo ubu n’ubu, ibyo abandi bagezeho kugira ngo nawe ashobore kubigeraho, ndetse anarenzeho. Ngo “ubwenge burarahurwa”! Kubera rero ko ntawe ujya kwiga ibyo asanzwe azi neza cyangwa ashoboye gukora ku buryo bunoze, niyo mpamvu ushaka kwiga agomba kubanza kwemera ko abandi hari ibyiza bamurusha ashobora kubigiraho. Ibi rero bisaba kumenya kwicisha bugufi no kwiyoroshya (humility).
Ntitwabura kuvuga kandi ko burya iyo abantu bamenye gushima no guha agaciro ukora neza n’ibyo akora, nawe bituma akenshi ahora aharanira gukomeza gukora neza no kurenza ibyo yari asanzwe akora, kugira ngo atazagawa n’abari bashimye ibyiza akora. Ibi rero bishobora gutuma uretse uwo ukora neza hari n’abandi bashobora kungukira, ku buryo ubu n’ubu, ku byiza by’uwo muntu ukora neza. Ingaruka nziza z’ibyiza umuntu akora ntabwo akenshi zigarukira kuri we gusa, ahubwo zishobora kugera no ku bandi benshi.
Twasoza tuvuga ko gushima ibyiza bikorwa n’abandi bituma bumva ko ibyo bakora atari impfabusa kandi bikabongerera imbaraga zo gukomeza muri iyo nzira nziza. Iyo abakora neza bahawe agaciro bishobora gutuma n’abandi babigiraho; bityo ibyiza bikorwa bikagera kuri benshi, ndetse bikaba byanashobora kuba imbarutso y’iterambere rya benshi.
Dr Gasana Sébastien,Umwarimu muri INATEK (Institute of Agriculture, Technology and Education of Kibungo)
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
AMATEGEKO AGENGA IBIRIBWA N'IBINYOBWA MURI ISLAMU
Ubusanzwe muri Islam ibintu byose bifitiye umubiri akamaro biraziruwe, naho ibiwufitiye ingaruka mbi byose ni ikizira muri Islam. Bityo rero ibintu byose bifite akamaro biraziruwe keretse icyo idini yaba yaraziririje hashingiwe kuri gihamya cyangwa se bikagaragara ko giteza ingorane n'ingaruka mbi ku buzima bw'abantu, ubwo icyo gihe kiba kibaye ikizira muri Islam.
Ikintu cyose gifitiye roho n'umubiri akamaro, cyaba ikiribwa, ikinyobwa cyangwa umwambaro, Imana yarakiziruye kugirango gifashe abantu mu kubasha gukora ibikorwa bibegereza Imana. Imana yaravuze iti:
Yemwe abemeye, murye amafunguro aturuka mu butaka meza aziruwe, kandi muramenye ntimugakurikire inzira za shitani kuko we ari umwanzi wanyu ugaragara”.
Qor'ani 2:168
-
Ikintu cyose gifite ingaruka ku bantu cyangwa ingaruka zacyo zikaba ziruta inyungu kibafitiye, cyaba ikiribwa cyangwa ikinyobwa, icyo Imana yarakiziririje, kuko Imana yatuziruriye ibyiza by'ingirakamaro maze iziririza ibibi bifite ingaruka mbi ku buzima bw'abantu, nk'uko Imana yavuze ku mategeko yahishuriye Intumwa Muhamadi (Imana imuhe amahoro n'imigisha) igira iti: “Iyo ntumwa itegeka abantu ibyiza ikababuza ibiteye isoni, ikabazirurira ibyiza ikanabaziririza ibibi bibagiraho ingaruka”. Qor'ani 7:157
INGARUKA Z'AMAFUNGURO KU BANTU
Amafunguro abantu barya abagiraho ingaruka ku myifatire yabo n'imyitwarire mu buzima bwa buri munsi, amafunguro meza aziruwe agira inyungu ku bayafungura, kimwe n'uko amafunguro mabi aziririjwe agira ingaruka mbi ku bayafungura, niyo mpamvu Imana yategetse abagaragu bayo kurya amafunguro meza yabonetse mu nzira nziza ziziruwe, inababuza kurya amafunguro mabi yabonetse mu nzira mbi ziziririjwe.
ITEGEKO RUSANGE KU BIRIBWA N'IBINYOBWA
Ubundi muri rusange, ibiribwa n'ibinyobwa byose biraziruwe muri Islam, keretse icyavuzwe muri Qor'ani cyangwa Intumwa Muhamadi (Allah amuhe amahoro n'imigisha) ikemeza ko kizira cyangwa se kikaba gifite ingaruka mbi ku buzima bw'abantu, ubwo icyo gihe nacyo kiba kibaye ikizira. Bityo ibiribwa byose byiza bisukuye bitanafite ingaruka mbi ku bantu biraziruwe, nk'inyama zitari iz'amatungo azira, ibinyampeke, itende, ubuki, amata, imbuto, n'ibindi biribwa n'ibinyobwa byiza byose biraziruwe.
-
Kirazira kurya ibiribwa byanduye (Najisi) nk'itungo ryipfishije, amaraso atemba (ikiremve), ibiribwa cyangwa ibinyobwa bifite ingaruka mbi kubuzima nk'uburozi, ibisindisha ibiyobyabwenge, kunywa itabi, n'ibindi byose bifite ingaruka haba ku mubiri, ku mutungo no ku bwonko.
IBIREBA UBUTUMIRE KU MAFUNGURO
-
Umugenzo w'Intumwa Muhamadi (Allah amuhe amahoro n'imigisha) ni uko iyo umuntu agiye mu rugo rwa mugenzi we w'umuyislamu akamugaburira, ararya atabajije aho ibiryo byavuye, niyo amuhaye icyo kunywa aranywa atamubajije aho cyavuye.
-
Ubutumire bw'abantu bibona baniratira kwakira abashyitsi kugirango bigaragaze, abo si byiza kwitabira ubutumire bwabo no kurya amafunguro yabo.
UBWIZA BW'IMBUTO Z'ITENDE
Itende ni kimwe mu mafunguro meza, ndetse si byiza ko hari urugo rwayibura kuko ruba rufite inzara, itende ni ingabo irinda uburozi, cyane itende yera ku butaka bwa Madina by'umwihariko iyo mu bwoko bwa Adjuwat. Intumwa Muhamadi (Allah amuhe Amahoro n'imigisha) yaravuze iti: “Umuntu uzabanza kurya itende zirindwi zo mu bwoko bwa Adjuwat buri munsi mu gitondo, nta kintu gishobora kumugirira nabi cyaba icyangiza umubiri cyangwa uburozi muri uwo munsi”. Yakiriwe na Bukhari na Muslim.
Itende rikomeza umwijima, rikoroshya kamere muntu kandi rikagabanya umuvuduko w'amaraso, itende ni imwe mu mbuto zikize ku ntungamubiri z'umubiri, rikize ku binyasukari, itende ni imbuto, ni ifunguro rishobora gutunga umuntu, itende ni umuti n'uburyohe.
AMATUNGO N'IBIGURUKA BIZIRIRIJWE KURIBWA MURI ISLAMU.
Amatungo n'ibiguruka bizira kuribwa ni ibyavuzwe muri Qor'ani Ntagatifu cyangwa ibyavuzwe mu mvugo z'Intumwa Muhamad (Allah amuhe amahoro n'imigisha) ko ari bibi kizira kubirya, nk'indogobe n'ingurube, cyangwa ubwabyo bikaba bizira nk'inyamaswa zose zihigisha imikaka yazo (amenyo) cyangwa ibiguruka byose bihigisha inzara cyangwa amatungo azwiho ko ari umwanda nk'imbeba n'utundi dusimba tuguruka.
INYAMASWA N'IBIGURUKA BIZIRUWE KURIBWA MURI ISLAMU
-
Kirazira kurya amatungo yariye umwanda, cyangwa inyamaswa idini yategetse kwica nk'inzoka z'amoko yose.
-
Kirazira kurya inyamaswa idini yabujije nk'igikeri, inshishi, inzuki n'ibindi nkabyo.
-
Kirazira kurya inyamaswa zizwiho ko zirya ibyipfishije nk'igikona n'icyiyoni.
-
Kirazira kurya inyamanswa zavutse ku nyamaswa iziruwe n'iziririjwe nk'icyimanyi cy'ifarasi n'indogobe.
-
Kirazira kurya itungo ryipfishije n'iryabazwe ritavugiweho izina ry'Imana.
-
Kirazira kurya ibiryo n'amafunguro yabonetse mu nzira mbi nk'ibyambuwe cyangwa ibyibwe.
-
Kirazira kurya inyamaswa zose z'inkazi zicisha zikanahigisha amenyo n'imikaka yazo nk'intare, ingwe,inzovu, urusamagwe,ikinyogote imbwa, ingurube, ingona, inkende n'izindi nk'izo.
-
Kirazira kurya ibisiga n'ibiguruka byose bihigisha bikanicisha inzara zabyo nk'agaca, sakabaka, icyanira n'ibindi bisiga byose bihigisha inzara,
-
Kirazira kurya amatungo n'ibisiga, ibyipfishije n'ibirya imyanda nk'icyiyoni n'igikona n'izindi nyamaswa n'ibisiga birya imyanda.
-
Inyamaswa z'imusozi zose ziziruwe kuzirya, keretse izavuzwe mu bizira, bityo biremewe kurya amatungo y'inka, ihene,intama n'ingamiya.
-
Biremewe kurya impala n'imparage, imbogo, inkwavu, nyiramuha n'izindi nyamaswa zose uretse izihigisha imikaka (amenyo) nk'uko zasobanuwe kuko zirazira kuribwa.
-
Ibiguruka byose biraziruwe kubirya keretse ibyavuzwe mu bizira kubera ko bihigisha inzara cyangwa birya imyanda, kuko ibyo kirazira kubirya nk'uko byasobanutse, bityo biremewe kurya inkoko,imbata,inuma, autriche, dindo n'inyoni zisanzwe zose, ibyo byose biraziruwe, keretse ibyavuzwe mu bizira kubera ko bihigisha inzara cyangwa birya imyanda, kuko ibyo ni ikizira kubirya nk'uko byaziririjwe n'imvugo y'Intumwa Muhamadi (Allah amuhe amahoro n'imigisha) iziririza kurya inyamaswa zose zihigisha imikaka yazo, inaziririza kurya ibisiga byose bihigisha inzara”. Yakiriwe na Muslim
-
Inyamaswa ziba mu mazi ariho ziba honyine ku buryo zitajya ziba I musozi, izo zose ziraziruwe kuzirya, intoya n'inkuru zose ziraziruwe nta n'imwe ivuyemo, nk'uko Imana yabivuze igira iti:
“Mwaziruriwe guhiga inyamaswa zo mu mazi, n'amafunguro yaho ni umunezero kuri mwe..”
.Qor'ani 5:96


text:
Minisiteri y’Ubuhinzi n’Ubworozi (MINAGRI) yafashe gahunda yo kohereza abanyeshuri bize iby’ubuhinzi n’ubworozi, mu rwego rwo kugira ngo bimenyereze umwuga ariko banafashe mu buhinzi bukorwa n’abaturage.
Fulgence Nsengiyumva umunyamabanga wa Leta muri MINAGRI, yemeza ko umusaruro wifuzwa uzagerwaho, kuko aba mbere bashyizwe mu gutubura imbuto y’ibirayi babikoze neza ubu imbuto iboneka ku bwinshi.
Agira ati “Mbere twari dufite ikibazo cy’imbuto y’ibirayi, abatubuzi bayo baduhaga toni 400 ku mwaka. Aho dushyiriyemo abanyeshuri mu mezi atandatu gusa tumaze kubona toni ibihumbi bibiri.”
Avuga ko ahandi bifashishijwe ngo ni mu buhinzi bw’imboga mu nkengero z’umujyi wa Kigali kandi ngo zarabonetse ku bwinshi ku buryo n’ibiciro byazo byagabanutse ku isoko. Asaba abahinzi gukorana neza n’abo banyeshuri bakabungura ubumenyi aho kubaca intege.
Ati “Aje kwimenyereza akazi,yize byinshi mu ishuri arashaka kumenya uko bikorwa. Mugomba kumwigisha abifite mu mutwe, wowe n’ubwo ubimazemo igihe ntubisobanukiwe, we azabifata byoroshye kuko yabyize ntimuzamwite umuswa ahubwo mumukuremo ubumenyi yibitsemo.”
Jean Baptiste Hategikimana umuyobozi w’ihuriro ry’urubyiruko rukora ubuhinzi avuga ko guhuzwa n’abahinzi bakiva ku ntebe y’ishuri bizabafasha kuzamura ubumenyi.
Ati “Twebwe tubizi mu bitabo gusa, ubu tugiye gushyira mu bikorwa ibyo twize, tuzungukira ubumenyi ku bahinzi ariko natwe hari ibyo dushobora kuzabunguramo inama. Tuzava aha turi dufite ubumenyi buhambaye buzadufasha mu kazi.”
Aba banyeshuri bafite igihe cy’umwaka bimenyereza umwuga mu makoperative atandukanye mu gihugu.
Mu Karere ka Nyagatare mu bishanga by’umugezi w’umuvumba bihingwamo umuceri n’ikibaya cya Kagitumba gihingwamo ibigori hifashishijwe uburyo bwo kuhira imusozi. Hoherejwemo abanyeshuri 26.
Mu gihugu cyose mu bishanga bitandukanye harimo abanyeshuri 330.


text:
Kuri iki Cyumweru n’ubundi ibihumbi by’Abanyakigali bazindukiye mu mihanda itandukanye bakora siporo zo kugenda ku magare, ku nkweto zabugenewe no kwiruka, abagera ku 1500 bahurira ku kibuga cyo ku Kigo cy’Igihugu gishinzwe Imisoro (RRA) ku Kimihurura bakoreshwa n’abatoza imyitozo ngororamubiri mu gihe cy’amasaha atatu.
IGIHE yaganiriye n’umusaza w’imyaka 62 witwa Safari Jean umaze umwaka yitabira iyi siporo buri uko ibaye, atangaza ko kuva icyo gihe ubuzima bwe bwahindutse cyane haba mu kugabanya ibiro yari asanzwe afite, kugabanya ubukana bw’indwara y’umuvuduko w’amaraso arwaye ndetse no kugira gahunda mu buzima busanzwe.
Uyu musaza wanahembwe n’Umujyi wa Kigali nk’umwe mu bakora siporo ya “Car Free day” neza, yagize ati “By’umwihariko njyewe ndi umusaza w’imyaka 62, ubundi abageze muri iki kigero kenshi usanga babyuka bajya gukina igisoro, mu kabari, n’ahandi ariko nahisemo ko n’iyo najyayo ngomba kubanza ngakora siporo.”
Safari avuga ko Car Free Day yatangiye kuyitabira afite ibiro 90 ariko ubu byagabanutseho bitanu, akaba yari asanzwe arwaye umuvuduko w’amaraso ariko atabizi aza kwipimisha n’ubundi mu gikorwa cyo gupima indwara zitandura kibera muri Car Free Day aza kumenya ko afite iyi ndwara atangira kugirwa inama z’uko yayirinda.
Yanasabye abandi bageze mu za bukuru bumva ko gukora siporo ari iby’abakiri bato guhindura imyumvire, kuko bibafasha kugira ubuzima bwiza bikarwanya indwara zitandukanye zibasira abasaza n’abakecuru bagahora bakomeye.
Umuyobozi w’Umujyi wa Kigali, Nyamulinda Pascal, ukunze kuba ari muri iyi siporo akorana n’abaturage ayobora, yatangarije IGIHE ko urwego igezeho ari urwo kwishimira kuko umubare w’abitabira wamaze kuba munini cyane kandi abantu bakaba bayizamo ku bushake bayishimiye.
Yagize ati “Mu gihe iyi gahunda imaze, ubona ko yateye intambwe nini cyane. Umubare wariyongereye cyane kandi ukomeza kwiyongera. Gusa turasaba n’abandi batabasha kuza hano ko bajya bakorera mu duce batuyemo kuko icyo dushyize imbere ni ukwita ku buzima bw’Abanyarwanda tubashishikariza siporo nk’umuti ku ndwara zimwe na zimwe.”
Umujyi wa Kigali ufatanyije n’abafatanyabikorwa bawo muri iyi gahunda, batangije igikorwa cyo guhemba abantu bitwara neza, bitabira ku gihe kandi bagakurikiza amabwiriza y’umutoza, ibintu kandi ngo bizahoraho ndetse n’ibihembo bikiyongera.
Abahembwe kuri iki Cyumweru barimo na Safari, bahawe ibikoresho by’isuku nk’ikarito y’amasabune yo koga no kumesa, amavuta yo kwisiga n’ibindi byatanzwe n’uruganda rwa Sulfo Rwanda.


text:
Ubusanzwe bavuga ko umuntu afite iromba igihe mu nda he hagaragaje ikintu kigifurumba kimeze nkikirimo amazi cyangwa ibindi bintu cyatumbye ku ruhande rikaba riterwa nuko imikaya yo ku nda ndetse n'ibinure biba nta ngufu bifite kugirango bibashe gutangira inyama zo mu nda nk'igifu, amara, urwagashya, umwijima,..hanyuma zimwe muri zo zikava mu mwanya wazo ugasanga zateje akantu ka gahago inyuma karenga ku nda isanzwe
Bitewe n'iromba umuntu afite ashobora kumva inyama zavuye mu mwanya wazo zatumye agira iryo romba zisa nizisubiye mu mwanya wazo igihe ahumetse.
Amaromba arabagwa kwa mu ganga akavurwa neza, inyama zavuye mu mwanya wazo zigasubirayo
Nkuko tubikesha DIRECT HEALTH CARE INTERNATIONAL, umuntu uwo ari we wese yaba uruhinja rukivuka cyangwa umusaza rukukuri ashobora kuzana iromba, ariko aba bantu bitewe n’ibintu biberamo bituma inda ifora cyane baba bafite ibyago byinshi byo kuba bazashiduka bazanye iromba twavuga:
1.Umuntu urwaye inkorora karande (idakira), aha wavuga umunywi w'itabi wa cyane,
2.Umuntu ufite umubyibuho ukabije,
3. Abantu bikanira cyane mu byo bakora (kunyara, kwituma…)
4. Abagore batwite ,
5. Abantu baterura ibintu biremereye bakikanira,
6. Abantu basepfagura cyane igihe baba bariye ibintu umubiri utishimiye.
Reba Video
Sobanukirwa n’Iromba cyangwa Ikiromba
Ubusanzwe bavuga ko umuntu afite iromba igihe mu nda he hagaragaje ikintu kigifurumba kimeze nkikirimo amazi cyangwa ibindi bintu cyatumbye ku ruhande rikaba riterwa nuko imikaya yo ku nda ndetse n'ibinure biba nta ngufu bifite kugirango bibashe gutangira inyama zo mu nda nk'igifu, amara, urwagashya, umwijima,..hanyuma zimwe muri zo zikava mu mwanya wazo ugasanga zateje akantu ka gahago inyuma karenga ku nda isanzwe
at 1:41:00 AM
Labels: indwara


text:
Nyuma y’igihe gito umuherwe Zari abyaye umwana w’umuhungu ariko ntavugweho rumwe na benshi bitewe n’imisusire ye, kuri ubu byongeye gufata indi ntera aho hagaragaye ikimenyetso ko uyu mwana ngo ashobora kuba atari uwa Diamond Platnumz ahubwo akaba ari uwa nyakwigendera Ivan Ssemwanga.
Nyuma y’igihe gito umuherwe Zari abyaye umwana w’umuhungu ariko ntavugweho rumwe na benshi bitewe n’imisusire ye, kuri ubu byongeye gufata indi ntera aho hagaragaye ikimenyetso ko uyu mwana ngo ashobora kuba atari uwa Diamond Platnumz ahubwo akaba ari uwa nyakwigendera Ivan Ssemwanga.
Ishingiro kuri ibi bivugwa ngo ni uko uyu mwana asa neza na Ivan wahoze ari umugabo wa Zari by’umwihariko iminwa n’amazuru bityo ntagaragaze ikimenyetso nibura na kimwe ahuriyeho na Diamond, ikindi kandi ngo uko arushaho gukura ni ko asa n’abana ba nyakwigendera yasize.
- Uyu mwana bivugwa ko atari uwa Diamond
Ikinyamakuru Ghafla cyo muri Kenya gitangaza ko iby’aya makuru bikimara gusakara, Zari yagiye ku rukuta rwe rwa Instagram maze atangaza ko yiyamye abamwinjirira mu buzima yemeza ko uyu mwana atari uwa Ssemwanga nk’uko benshi bavuga.
Yagize ati ”Nillan (avuga uwo mwana aherutse kubyara) ni umumwana wanjye wa gatanu,abantu bakwiye gutekereza ubugira kabiri mbere yo kuvuga, ni nde wababwiye ko atari uwa Diamond?”
Ikindi abantu bakunze gushingiraho bavuga ko uyu mwana ari uwa Ivan, ni uko mu gihe uyu mugabo yari arwariye mu bitaro muri Afurika y’Epfo yagiye kumurwaza kugeza n’ubwo apfuye akimuriho ndetse mu gihe yashyingurwaga Zari yasutse amarira bigaragaza urukundo yamukundaga.
- Zari yarijijwe n’urupfu rw’uwari umugabo we nk’ikimenyetso cy’urukundo yamukundaga
Mbere y’ibyo byagiye bivugwa ko akimara kubyara umwana wa mbere wa Diamond (Tiffah) ngo yagiye agirana ibiganiro kuri telefoni na Ssemwanga ndetse akabipfa na Diamond rimwe na rimwe ngo akajya no kumureba muri Afurika y’Epfo akamarayo igihe, ariko akitwaza ko yabaga agiye mu bikorwa by’ubucuruzi.
- Ssemwaga arashyirwa mu majwi ko ariwe wabyaranye na Zari uyu mwana akitirirwa Diamond
Hamwe n’ibyo byose rero no kuba uyu mwana afite ishusho ya Ivan ngo ni kimwe mu bimenyetso simusiga bigaragaza ko ari uwe kandi bigashimangira ko yapfuye akimwiyumvamo akaba abana na Diamond ari uburyo bwo kugirango yifashishe izina rye mu kwamamaza ibikorwa bye.
Mu minsi mike ishize mbere gato na nyuma y’urupfu rwe hakwirakwiye amakuru y’uko Zari yaba atwitiye Diamond umwana wa Gatatu ariko kuri ubu ntibikivugwa cyane kuburyo bigoranye kumenya niba aribyo cyangwa atari byo.
Tubibutse ko ubwo Zari yari atwite imfura ya Diamond byavuzwe cyane ko atari uwe bahitamo kujya kwa muganga gufatisha ibizamini by’amaraso (ADN) biza kugaragara ko ariwe bigabanya rwaserera yari ikomeje gukwirakwira hirya no hino ivuga ko Diamond atabyara.
Ndacyayisenga Fred
Ibitekerezo
umunsimwiza Kanda hano umusubize
Ariko koko nta kindi mwabona mutubwira? Nari naracecetse none Mukunzi abimfashijemo. Ngo amakuru y'ibiki? Ibirangirire se kuri nde gute? Rwose mbona inkuru nk'izi ntacyo zitumariye, birutwa no kutubwira ibyo abashakashatsi aba n'aba bavumbuye, cyangwa amakuru y'ibyiza abo Imana yabifashije babashije gukora.. ibyo mbona byo byatwubaka . Ibyabo mwita ibirangirire weeee mubigabanyije mwaba mugize neza. N'iyo baba abanyarwanda mbona bidafasha benshi. Koko umwana yaririmbye akantu kamwe n'iyo twaba 2 nta n'umuzi ngo ubwo yiswe ikirangirire zitanarririmbye neza nibura...! Wapi Kanda hano umusubize
None se Diamond yatinyuka gufuhira umukecuru yabanye nawe ari ikivanzu? Gifite n'urubyaro? No! Byonyine no gushaka umuntu ugasanga atakiri isugi ntuba ukwiye kuzatangara ubonye aguciye inyuma kuko ntabwo aba yigiye iwawe uko barongorwa, none undi azanye abana yitwa Star, ngo ngw'iki? Ubwo rero akumva yamuhindura ukundi ngo nuko ari Diamond? N'imana abantu barayinaniye yarabaremye ari bazima nkaswe iyo shitani uba wiroshyeho ureba amahembe? Bajye baziba. Kanda hano umusubize
Abagore n'abagabo bacana inyuma ni benshi cyane.Iyo urebye ubusambanyi bakorera muli za Offices urumirwa.Hali igihe Capots (condoms) zisiba Toilets.Icyaha abantu bakora kurusha ibindi,ni ubusambanyi.Abarwana mu ntambara zo mu isi,nabo ni benshi.Ntabwo ibyaha bakora ari ibyo gusa.Nubwo abantu batabizi,burya no kwibera mu byisi gusa,ntushake imana,nabyo ni icyaha kuko imana ifata abantu bibera mu byisi gusank'ABANZI bayo nkuko tubisoma muli Yakobo 4:4.Aba bose bakora ibyo imana yanga,izabarimbura ku Munsi w'IMPERUKA uri hafi,nkuko yabigenje ku gihe cya NOWA,ubwo yicaga abantu bose bali batuye isi,igasigaza gusa abantu 8 bayishakaga kandi bakayikorera (Matayo 24:37-39).Niba dushaka kuzarokoka kuli uwo Munsi uri hafi,tugomba gushaka imana,tukiga Bible,tukajya mu materaniro,kandi tukajya mu nzira tukabwiriza abantu ibyerekeye imana.YESU yasize asabye abakristu nyakuri gukora UMURIMO nawe yakoraga wo KUBWIRIZA.Tubifatanya no gukora akandi kazi gasanzwe kugirango tubeho.Imana izaduha UBUZIMA BW'ITEKA muli Paradizo.Gusambana ntacyo bimaze.Ikibabaje ahanini nuko bikorwa n'abantu bali Married.This is stupid gukora ibyo imana itubuza. Kanda hano umusubize
politiki barayitinya kuko batazi kuyikina ! Mubareke rero binyurire mu nzira ziboroheye kandi zibaha amahoro. Bajye batubwira gusa aho ibiciro ku masoko bigeze ariko birinda gushyiraho comments/ critics. Bajye bavuga amakuru batoye kuri radio na Tv ariko nta + cg -, bizatuma baramba mu bunyamakuru ariko nabo nta cyo bungutse cyatuma bagera Moscow ! Kanda hano umusubize
kkkkkkkkk ni byiza Kanda hano umusubize
NJYEndabona uriya mwana asa na diamond Kanda hano umusubize
ndemeye2sintarinzikobibaho kbs arikondumva zari ntakosa fitekuko nyine ntugukeka ndumiwekbs Kanda hano umusubize
amakuruyawe Kanda hano umusubize
Ikinyamakuru cyanyu gikeneye gutanga amakuru ajyanye nizina ryanyu. Nta mirasire ndeba munkuru zanyu . Abanyarwanda bakeneye amakuru abubaka uyumunsi. Kanda hano umusubize
Ndunva ntakosa zari afite Bose nubundi nabagabobe agomba kubyarana nguwo ashaka burya ngo sewumwana nyina niwe umumenya Kanda hano umusubize
hhhhhhhhhh basemebatashoka umwananuwe Kanda hano umusubize
amakuru muduha ni meza, ariko mwibanda cyane ku myidagaduro cyane. Turifuza ko mwajya mutugezaho n' andi ahagije muri politike kuko nayo turayikunda. merci! Kanda hano umusubize


text:
Ubusanzwe tumenyereye ko amatara atanga urumuri, ariko ashobora kugira n’undi mu maro wo gokoreshwa nk’umutako ku gisenge(plafond) .
Iyo ushaka gukoresha amatara nk’umutako ushobora kugura amatara afite amabara atandukanye ku buryo mu gihe amatara aba acanye ubona hari ubwiza budasanzwe atanga bwiyongera kuri wa mucyo wayo mwiza biarushaho kuryohera amaso.
Aya matara ashobora kuyashira mu bustani, mu ruganiriro, mu ruriro ndetse no ku muryango w’inzu cyangwa ku gipangu uramutse uyahashyize nabwo byaba byiza.
Gutaka igisenge ukoresheje amatara
Ubusanzwe tumenyereye ko amatara atanga urumuri, ariko ashobora kugira n’undi mu maro wo gokoreshwa nk’umutako ku gisenge(plafond) .
Labels: gutaka inzu


text:
Hakizimana Murerwa Amani uzwi nka P Fla, wamenyekanye muri muzika by’umwihariko mu njyana ya Hip Hop hano mu Rwanda yafunguwe nyuma yo kumara umwaka muri gereza afungiwe gukoresha ibiyobyabwenge birimo urumogi na Mugo
Uyu muraperi yafunguwe mu gitondo cyo kuri uyu wa Gatanu, tariki 8 Ukuboza 2017 nyuma y’igihe afungiwe muri Gereza ya Mageragere. Yakiriwe n’ababyeyi be n’inshuti zirimo Bulldogg na Fireman bahoze baririmbana mu itsinda rya Tuff Gang.
P Fla yafunguwe nyuma yo kumara umwaka ari muri gereza, yatawe muri yombi ku wa Kabiri tariki ya 13 Ukuboza 2016, ahamijwe icyaha cyo gukoresha ibiyobyabwenge.
Uyu muraperi uhamya ko yamaze kumenya neza ko nta cyiza cy’ibiyobyabwenge ngo kimwe mu bitekerezo afite yifuza kuzashyira mu bikorwa harimo no gutangiza umuryango ufasha abana bo ku muhanda akanagerageza kubamenyesha ububi bw’ibiyobwabwenge yifashishije ubuhamya bwe bwihariye. AMAFOTO:Igihe


text:
Imyanzuro y' Inama y'Inteko Rusange y' Urubyiruko Gatolika mu Rwanda yateraniye i Cyangugu kuva 04-07/01/2018
Inteko rusange ya Komisiyo y’inama y’Abepesikopi Gatolika ishinzwe ikenurabushyo mu Rubyiruko (CEPJ) yateraniye muri Diyosezi Gatolika ya Cyangugu kuwa 4-7 Mutarama 2018, iyobowe na Nyiricyubahiro Musenyeri Servilien NZAKAMWITA, Umushumba wa Diyosezi ya Byumba akaba na Perezida wa Komisiyo. Inteko rusange yemeje imyanzuro ikurikira:
- Nyuma y’ikiganiro cya Nyiricyubahiro Musenyeri Servilien NZAKAMWITA, inteko rusange yiyemeje kwinjira muri gahunda rusange y’umwaka wahariwe ubumwe n’ubwiyunge nk’umurongo ngenderwaho wa Kiliziya Gatolika mu Rwanda muri uyu mwaka, tukitoza uwo muco mwiza kandi tukawutoza abo duhagarariye, dufatiye urugero kuri Kristu.
- Inteko rusange yagejejweho raporo z’iyogezabutumwa ry’urubyiruko mu ma Diyosezi no mu miryango ya Agisiyo Gatolika y’urubyiruko, buri diyosezi n’imiryango biyemeza kujya bigana udushya mu bikorwa by’iyogezabutumwa ry’urubyiruko byagaragajwe n’abandi nabo bakabikora iwabo.
- Inteko rusange yasuzumye imigendekere ya Forum ya XVI y’urubyiruko Gatolika mu Rwanda yabaye mu Ukuboza 2017 muri Diyosezi ya Nyundo. Inteko rusange yishimiye imigendekere ya Forum maze itanga n’ibyifuzo kubyakosorwa mu mitegurire ya Forum ya XVII izabera muri Diyosezi ya Cyangugu muri Kanama 2018; harimo guha umwanya uhagije imiryango y’ Agisiyo Gatolika ikagaragaza ibikorwa byayo.
- Inteko rusange yamenyeshejwe ko itariki Forum ya XVII y’urubyiruko Gatolika mu Rwanda izaberaho ari kuva tariki ya 8-13 Kanama 2018, ikabera muri Diyosezi ya Cyangugu.
- Inteko rusange yateguye umunsi w’urubyiruko Gatolika mu Rwanda muri uyu mwakawa 2018. Uwo munsi uzizihizwa ku wa 28 Mutarama 2018, ubanzirizwe na Noveni izatangira ku wa 19 Mutarama 2018. Buri Diyosezi izategura uko umunsi uzagenda iwabo. Insanganyamatsiko y’uyu mwaka ni “ Wigira ubwoba Mariya kuko wagize ubutoni ku Mana” LK1,30
- Inteko rusange yemeje ko Forum Nasiyonali izajya itangira kuwa 3 igasozwa ku cyumweru, urubyiruko rugataha kuwa mbere, kugirango bose bakurikirane imihango y’isoza batuje.
- Nyuma y’ikiganiro cyatanzwe na GMO ku ruhare rw’urubyiruko mu kurwanya ihohoterwa n’icuruzwa ry’abantu, urubyiruko rwiyemeje kurirwanya rwivuye inyuma.
- Inteko rusange yarebeye hamwe ibisubizo byatanzwe n’urubyiruko mu myiteguro ya Sinodi, yiyemeza no kuzabitangariza abakristu muri rusange n’urubyiruko by’umwihariko.
Bikorewe i Cyangugu kuwa 7 Mutarama 2018.
Marcellin
Communication/ CEPJ
Byanditswe : tariki ya 11 Mutarama 2018 saa 19:58:07, ubu
, : 44
Uwabitangaje : Secretariat CEPJ
Liturujiya y'uyu munsi
Umwaka B, Imbangikane
Kuwa gatandatu, kwambara icyatsi
Isomo rya 1 : 2 Sam 1,1-4.11-12.19.23-27
Kuzirikana : Zab 80 (79)
Ivanjili : Mk 3,20-21.
Fabiyani Papa n’uwahowe Imana (250)
Sebastiyani Uwahowe Imana (288)
Inkuru zeheruka gutangazwa
Ubutumwa bw'Abepiskopi
Inyigisho
Aho tubarizwa
Commission Episcopale pour la Pastorale des Jeunes, C.E.P.J.C/o Cité des Jeunes "Nazareth" de Mbare
B.P. 66 Gitarama
Tél. : +250 787 171 955
E-mail : cepj@urubyiruko.org
Website : www.urubyiruko.org


text:
MU UDUSHYA N’ UDUKORYO TWO KURIKI CYUMWERU TALIKI YA 30 MATA TURAZA KUBAGEZAHO UDUSHYA N’ UDUKORYO DUTANDUKANYE TWARANZE IYI WEEKEND DUSOJE TURAZA GUSANGAMO AMAKURU ATANDUKANYE YAGIYE ABERA AHANTU HATANDUKANYE HABA HANO MU RWANDA NDETSE NO HANZE YAHO IKINDI NUKO TWIBANDA CYANE CYANE KUMAKURU Y’ IMIDAGADURO ABA YAGIYE ABERA MURI AFURIKA Y’ IBURASIRAZUBA IBYO BIHUGU NI U RWANDA, UGANDA ,KENYA NDETSE NA TANZANIA .
DUTANGIRIYE MU RWANDA TURABAGEZAHO AMAFOTO ATANDUKANYE Y’ ABANYARWANDA YACIYE IBINTU KUMBUGA ZA INTERNET ZITANDUKANYE ARIZO FACEBOOK ,INSTAGRAM NDETSE NAHANZI HANTU HASHYIRWA AMAFOTO ATANDUKANYE MURAYA MAFOTO TURASANGAMO ABAHANZI BATANDUKANYE ,ABANYAMIDERI ,ABABYINNYI ,ABANYAMIDERI BATANDUKANYE NDETSE N’ ABANTU BAFITE ICYO BAZWIHO HANO MU RWANDA .
DORE URUTONDE RW’ ABAKOBWA BABANYARWANDA BAKOMEJE KUJYENDA BAGARAGAZA UDUSHYA MU IMYAMBARIRE IDASANZWE UBUNDI BENHSI BAZIKO IBARIZWA MURI AMERIKA NDETSE NAHANDI MUBINDI BIHUGU BYATEYE IMBERE
DUKOMEJE N’ UDUSHYA N’ UDUKORYO TWARANZE IYI WEEKEND BENSHI BATUNGUWE NO KUBONA AMAFOTO Y’ UMUSORE TUDATANGAJE UMWIRONDORO WE W’ UMUNYARWANDA UBWO YAFATWAGA AMAFOTO ARIKUMWE N’ UMUKOBWA WE BAKUNDANA MURI GHETTO BARI GUHANA URUKUNDO
UMUKOBWA UZWI KU IZINA RYA KEYLA YATANGAJE BENSHI UBWO YOHEREZAGA AMAFOTO MURI GROUPE YA WHATTS APP YAMBAYE IKARISO IBI BYATANGAJE BENSHI BASANZWE BAMUZI
MU IGITARAMO KIDASANZWE CYABAYE KURIKI CYUMWERU MU KABYINIRO KA H-ZONE UMUKOBWA YASOMYE UMUHANZI BIG FIZZO IMBERE Y’ IMBAGA Y’ ABANTU
KENYA MU IGITARAMO CYAHURUJE IMBAGA Y’ ABANTU IKIRORI CYARI UKUMURIKA IMIDERI BAMWE MUBAKOBWA BAKITABIRIYE BAGARAGAJE IMYAMBARIRE IDASANZWE AHO BAMWE BAJE BAMBAYE UTUJIPO TUGERA MUNSI Y’ IKIBUNO IBI BIKABA BYATUMYE BENSHI MU ABAGABO BIFATA MAPFUBYI
UMUKOBWA UKOMEJE KUJYENDA ACA IBINTU KUMBUGA ZA INTERNET UKOMOKA MURI KENYA AKOMEJE KUJYENDA YIBASIRA IMBUGA NKORANYA MBAGA ASHYIRAHO AMAFOTO ASHOTORA ABAGABO GUSA UYU MUKOBWA KURUBU AKABA ARI KUJYENDA AKORESHWA MU INDIRIMBO ZITANDUKANYE KUBERA UBWIZA BWE BUKURURA BENSHI
UMUGORE YIRUKANYWE N’ UMUKORESHA WE NYUMA YO GUSANGA YARIFOTOREJE AMAFOTO YAMBAYE UBUSA KU AKAZI KE IBI UMUKORESHA WE YISE NKO KUDAHA AGACIRO IBIKORWA BYE AHUBWO AHITAMO KUBITERA UMWAKU
DORE BAMWE MUBAKOBWA BAKOMEJE KUJYENDA BAVUGISHA ABANTU BENSHI KUMBUGA ZA INTERNET HABA HANO MU RWANDA NDETSE NO HANZE YAHO KUBERA AMAFOTO BAHSYIRA KURI ZIBO MBUGA KURUBU BENSHI BUMVA KO ARIBYO BYABAGIZE ABASITARI
UMUKOBWA NYUMA YO KWISHYIRAHO TATOU KUKIBERO CYE BYARANGIYE AFASHE AMAFOTO YE AKAYASHYIRA KURI INSTAGRAM MU RWEGO RWO KWEREKANA KO YISHIMYE CYANE
REBA HANO ANDI MAFOTO ATANDUKANYE YAGIYE ACA IBINTU KUMBUGA ZA INTERNET ZITANDUKANYE HABA HANO MU RWANDA NDETSE NO HANZE MURAZA GUSANGAMO NANDI MAFOTO ATANDUKANYE Y’ IBYAMAMARE BYO HANZE
Posted By: Kawera Ronald And Emery @Rwandapaparazzi.rw
473,555 total views, 0 views today


text:
Benshi bihutira kugwiza umubare w’amashuri bibwira ko aribyo bizatuma babona akazi karyoshye. Yego, nibyo hari icyo ufite amashuri menshi aba arusha utayafite harimo n’ubumenyi bushobora gutuma abona akazi gahemba menshi. Ariko si ko bigenda buri gihe kandi si nako bizahora.
Ubu aho Isi igeze amasomo ashingiye ku bumenyi ngiro ni bwo bushobora kwizerwa kandi bugashingirwaho mu kwiteza imbere. Benshi mu bagana amashuri si byiza ko mukomeza kwiga amasomo atabafasha kwihangira umurimo cyangwa kuyashyira mu bikorwa ngo mukirigite ifaranga.
Ushobora kumva ukeneye impamyabumenyi cyangwa impamyabushobozi iyo ariyo yose ariko kandi nta buryo ubona byanyuramo ngo ukomeze wige. Ikindi kandi urumva gukomeza kuba umushomeri bikurambiye. Dore ibanga wakoresha kugira ngo ukirigite ifaranga.
UBUKUNGU turabahishurira ibanga ry’ ibyo wakora kugira ngo ukirigite ifaranga.
1.Gana amashuri yigisha ubumenyi ngiro
Birashoboka ko waba warageze mu ishuri ariko ukarinda utaha nta mwuga uzi gukora. Uyu ni umwanya mwiza wo kugana ibigo by’amashuri biguhugure mu myuga itandukanye. Hano uzahitamo ibyo uziga ugendeye ku byo ukunda kuko bizagufasha kubyiyumvamo ndetse no kubimenya vuba. Ushobora kwiga kudoda, gukanika, amashanyarazi, guteka n’ibindi.
2.Ihangire umurimo
Muri iki gihe bigaragara ko ubushomeri bugenda bufata indi ntera cyane cyane mu rubyiruko. Nyuma yo kumenya umwuga runaka gerageza uburyo bwose bushoboka wihangire umurimo ujyanye n’ibyo wize. Ndetse byaba ngombwa ugatanga akazi ku bandi aho guhora wirukanka ngo urashaka akazi udafitiye icyizere. Ahubwo koresha umwanya wawe utekereze uburyo wakwiteza imbere udateze amaboko. Reba hano inzira umuntu wese yanyuramo kugira ngo yihangire umurimo. Jya usura Ubukungu.rw kenshi kuko tugira inama zagufasha.
3.Wasaba akazi
Dore imirimo ushobora kuba wahitamo mu gihe ugiye gusaba akazi. Uru rutonde twarukoze tugendeye ku buhamya bw’abakorera imyuga itandukanye mu Karere ka Huye. Ni imirimo kandi itanga amahirwe n’ubumenyi ku bashiritse ubute bashaka gukora ariko kandi binakenewe ku isoko ry’umurimo.
4. Ubukanishi
Aka ni akazi gahemba neza ariko gasaba ubwitanjye no gukoresha ingufu. Hari abavuga ko gasebetse ariko nayo ni imyumvire ikwiye gukosoka. Nonese ko wakwanga gukora ukicwa n’inzara, ukaba wakwiba ugafatwa ugafungwa? Iyo ubwo niyo yaba inzira nziza? Kurya ni ukwishyura kandi uburyohe bw’ifaranga ni akazi. Aha ushobora gukanika ibinyabiziga ndetse n’ibindi bikoresho. Mu gukora ibi bizagusaba kuba warahuguwe mu gihe gito ubundi ukaza ku isoko ry’umurimo.
5. Gukora ibikorwa byo kurinda umutekano
Ibisabwa kuri kano kazi ntabwo bikomeye kuko icyo usabwa ni ukuba uzi gusoma, ufite ikinyabupfura n’ubwitanjye, ushoboye gukora imyitozo ngororamubiri. Uretse no kuba aka kazi kagufasha kwiteza imbere, uba unatanga umusanzu mu kubaka igihugu cyawe uharanira amahoro y’abatuye isi ndetse n’abazagukomokaho.
6. Amashanyarazi
Aka nako ni akazi kagufasha gusezera ku bushomeri ndetse ugahita ukirigita ifaranga mu gihe gito. Icya mbere ni uko uba ufite amahugurwa ku bijyanye n’amashanyarazi ariko kandi hano hazanacyenerwa n’impamyabushobozi kugira ngo uzizerwe kuko amashanyarazi nago ari ayo gukorwamo n’ubonetse wese.
7. Ubudozi
Akazi gasaba kuba warafashe amahugurwa y’igihe gito ukongeraho kuba inyangamugayo ndetse no gukorera ku gihe. Benshi bibwira ko ubudozi ari ubw’abagore cyangwa abakobwa, ariko siko bimeze kuko hirya no hino ku isi abadozi bagiye baba ibyamamare ndetse umwuga wabo utuma batunga akayabo k’amamiliyoni y’amadolari.
8. Ubuhinzi n’ubworozi
Kuba wagira amahugurwa ku buhinzi n’ubworozi ni iturufu ikomeye yaguhesha akazi cyangwa ukakihangira. Ndetse ukaba wanahugura abandi. Kugeza ubu urwego rw’ubuhinzi n’ubworozi rurimo amahirwe ahambaye atarabyazwa umusaruro. Mu gihe ushaka gukirigita ifaranga ni byiza gufungura amaso ukagana muri uru rwego.
9. Guhuza abacuruzi n’abaguzi
Aha ngaha icyo ukora ni ugushaka umuntu ufite ibicuruzwa cyangwa serivisi runaka bye, hanyuma ukajya umuhuza n’abakiriya. Ndetse byaba ngombwa ukajya ubibasangisha aho bari. Ariko ukajya ukora wizigama unahagirira ubunararibonye kugira ngo uzahite ujya kwikorera. Kwizigama ntabwo bivuga kwizigama n’ututari utwawe ngo ukunde uzikorere.
10. Gutwara ibinyabiziga
Nta gikomeye hano uretse kuba uzi gusoma ndetse ufite n’uruhushya rwo gutwara ikinyabiziga. Bikaza bisanga umurava, ikinyabupfura ndetse n’ubunyangamugayo. Ibikorwa by’isuku, kwakirana urugwiro abagana amaresitora n’amahoteli n’indi myuga nabyo byagufasha gukirigita ifaranga byihuse.


text:
Ubuyobozi bwa BNR butangaza ko ayo mafaranga azifashishwa na leta mu guteza imbere isoko ry’imari n’imigabane no kubaka ibikorwaremezo.
Itangazo rya BNR rivuga ko izatangira kwakira ubusabe bw’abashaka kugura kuwa 21 Kanama kugera kuwa 23 Kanama 2017. Izi mpapuro zizatangira kugurishwa ku isoko ry’imari n’imigabane guhera kuwa 29 Kanama 2017.
Guhatanira kuzigura amafaranga yo hejuru ni Frw 50 000 000, mu gihe amake azaba ari Frw 100 000.
Abazagura izi mpapuro bazishyurwa mu gihe cy’imyaka itanu kuva muri Gashyantare 2018 kugeza muri Kanama 2022.
Impapuro mpeshwamwenda ni impapuro abashoramari batandukanye (abantu ku giti cyabo, ibigo by’imari, amashyirahamwe, ibigo byigenga n’abandi) bashobora gushoramo amafaranga baguriza Leta mu gihe izishyizwe ku isoko, bakajya bahabwa inyungu zibarwa ku mwaka, bakazasubizwa amafaranga batanze bagura izo mpapuro igihe zagenewe kirangiye.
Izo mpapuro uwaziguze ashobora kuzitangaho ingwate muri Banki agahabwa umwenda. Uwaziguze ashobora kuzigurisha ku isoko ryimari n’imigabane ry’u Rwanda akabona amafaranga ye.


text:
Igihe Yesu yari mu ntara ya Siriya yategekwaga n'Abaroma yahanaga imbibi na Israyeli, hari Umugore w'umugiriki waje kumusaba ko yamufasha.
Amagambo Yesu yamubwiye yumvikanamo imvugo yo kugereranya abatariAbayahudi n'ibibwana by'imbwa. Mu gihe cy'amategeko ya Mose, imbwa yari munyamaswa zihumanye Ibitubisanga mugitabo cy'Abalewi 11:27 . Ese igihe Yesu yavugaga aya magambo, yari atutse uwo mugore n'abandi batari Abayahudi? Igisubizo wibaza n'Oya.
Yesu yashakaga gusobanurira abigishwa be ko icyari ki mushishikaje mbere ari ugufasha Abayahudi. Ni yo mpamvu yabwiye uwo Mugerikikazi ati:"Ntibikwiye ko umuntu afata ibyo kurya by'abana ngo abijugunyire ibibwana by'imbwa" Tubisanga mugitabo cya Matayo15:21-26; Mariko 7:26). Mu muco w'Abaroma n'Abagiriki, imbwa yari itungo rikundwa,ryabaga mu nzu kandi rigakina n'abana. Bityo rero ,amagambo ngo "ibibwana by'imbwa," agomba kuba yarumvikanishaga ko imbwa yari itungo rishimishishije.Uwo mugore amaze kumva ibyo Yesu amubwiye ,yaramushubije ati:Ibyo niko biri Mwami. Ariko rwose n'ibibwana by'imbwa birya ubuvungukira bugwa buvuye ku meza ya ba shebuja. Yesu yashimiye uwo mugore kuba yari afite ukwizera maze amukiriza umukobwa.Matayo15:27,28.
TUZABAGEZAHO IGICE CYAKABIRI UBUTAHA , MUKOMEZE KUDUHA IBITEKEREZO MUNSI AHABIGENEWE.
318 Views
Kwamamaza
Sponsored Content
Tip! #RW
Julia Mukankusi and we others DotRW offering Web Hosting, VPS, Domain Name, Premium SEO, link building, web development and AdWords. Learn more about our services .


text:
Gicmbi- Umuyobozi w’Akarere yifatanyije n’abaturage mu muganda wo kurwanya isuri
Nyangezi Bonane hagati y’abaturage mu gikorwa cy’umuganda (urimo guseka cyane) Abaturage bo mu murenge wa Cyumba mu Karere ka Gicumbi kuri uyu wa 15/5/2012 nibwo bifatanyije n’umuyobozi w’akarere More...
Nyamagabe: Kimwe cya kabiri cy amaterasi cyarangije gukorwa
Ubuyobozi bw’akarere ka Nyamagabe buratangaza ko gahunda yo gukora amaterasi irimo igenda neza kuko kugeza ubu akarere karangije gukora ½ cy’amaterasi kari karateganyije kubaka.  Kurwanya More...


text:
Abanditsi b’imyidagaduro bongeye kubona inkuru zisomwa zo kwandika; Miss Teta yatandukanye n’umuhanzi Derek, Miss Vanessa nawe atandukana na Olivis.
Ikiryoshye kurusha ni uko Derek yahisemo gutandukana na Sandra ngo ashyigikire mugenzi we OLVIS wabenzwe na Miss Vanessa, wamugaye ko akiri umwana.
Ikinyamakuru izubarirashe.rw cyagiranye ikiganiro nabo bahishura impamvu nyakuri zateye uku gutandukana kw’aya ma ‘couples’ yombi icyarimwe.
Olivis na Vanessa
Aganira n’iki Kinyamakuru, Olivis yavuze ko abantu bose yanze kugira icyo abatangariza, ariko yemerera kugira amagambo make abwira ikinyamakuru izubarirashe.rw.
Olivis yagize ati “Nta kibazo twari dufitanye, nashidutse mbona yandika biriya bintu nta kindi kibazo dufitanye, ni ukuri. Iyo nibura abyandika twari dusanzwe twaravuganye nabi wenda nari gupfa kubyakira nkamenya ko wenda byahereye mu kuvugana nabi, ariko nta byari bihari nashidutse gusa mbona yandika.”
Ibyo Olvis avuga ko Miss Vanessa yamwanditseho ni ibi “Mbega ukuntu nari nkumbuye ubuzima bwo kuba ingaragu! Ndacyari muto sinabasha kurera umwana w’abandi kandi ndakuze sinabasha gukomeza gutegereza. Nakundaga umukunzi wanjye kugeza ubwo mbonye ko agifite imyaka myinshi yo gukura, ariko simfite n’umunota wo kumutegereza.”
Olvis avuga ko ibirenze kuri ibi bizakomeza kuba ibanga hagati ye na Vanessa, ariko ko yamunenze ko yamwandagaje ku karubanda.
Mu magambo yanditse ku rubuga rwa Instagram, Olvis yasubije Miss Vanessa, amwereka ko atishimiye ibyo yamutangajeho. Yagize ati “Uwo ukunda nagenda ntukababare kuko aba agiye guha umwanya ugukunda bya nyabyo”.
Aha Olivis yatangarije abantu bose ko atandukanye ku mugaragaro na Vanessa agira ati “rimwe umuhanga yagize ati ‘abasakuza cyane sibo bavuga amagambo y’ukuri’ rero vuga make kuko ibikorwa byawe bitari shyashya. Ndagira ngo nkwibutse ko ngifite umuryango n’inshuti bankunda. Menya ko banyubaha nk’umugabo kuko banyizera kandi bazi ko nkwiye urukundo rwabo (ibi nawe wabitangira ubuhamya). Nk’uko wabivuze ndi muto. Wenda ndi muto wo kutabasha gusobanukirwa neza uburyo wowe witwara muri iyi sosiyete isaba kugira indangagaciro, wenda ndoroshye cyane ku buryo nemera kwakira gusangira ubuzima n’umuntu nkawe utemera guhinduka. Sinicuza ko unenga, ahubwo nabikuyemo isomo. ”
Olivis akomeza agira ati “Ni ubwa mbere naba nanditse byinshi nyuma y’ibyavuzwe abakunzi banjye munyemerere ngire icyo mvuga; ubuzima bwanyigishije guca bugufi no kwivugira make kuko amateka anyereka ko umuntu ahinduka agakomera n’uwari ukomeye agata byose akaba muto. Niyo mpamvu mpora nubitse amaso ngo ntareba igitsure Isi kuko utitonze irakunyuka ku bw’iyo mpamvu sinishongora cyangwa ngo mvuge nabi cyangwa ngo nsuzugure. Unzi neza wese yabitangaho ubuhamya, ari nayo mpamvu unzi turagumana,
nzirikana ko twabanye neza nkanagushimira cyane gusa narakugaye nta mukobwa wavuze biriya kuko ejo uzaba umubyeyi niyo mpamvu amabanga y’umwari aguma imbere. Hari icyo nifuje gusoza nkwibutsa kuko ubanza aho unyuze usiga usenye; ubuzima busaba kwirinda ibisohoka kuko aho bisenye ntihasanywa n’imbabazi ntacyo zahindura. Sinkwanze wowe nanze icyagusohotsemo gusa. Nifuje kukubwira nti ‘ntawita umwana uwo yambariye ukuri. Ntewe ishema no kukiwfuriza ibyiza byose, kandi ujye uhora wibuka ko kuwo ari we wese kwihanganira imico yawe, rero igendere ku neza yawe. Ndacyariho, amahirwe masa!”
Teta na Derek
Ku rundi ruhande Sandra Teta na Derek nabo basaga nk’abari baraciye umubano ariko baranze kwerura ngo babivuge.
Akimara kumenya ibyo Vanessa yavuze kuri Olvis, Derek yahise atangaza ko noneho nawe atandukanye ku mugaragaro n’umukunzi we Teta, avuga ko ari ‘single’.
Mu kiganiro yagiranye n’ikinyamakuru Izubarirashe.rw, Teta Sandra yavuze ko nta kindi kibazo yari afitanye na Derek, ko yabonye yandika ko ari ‘Single’ kandi ko ibyo bisobanuye ko batandukanye.
Yagize ati “Iyo umuntu avuze ko ari ‘Single’ biba bifite igisobanuro cyabyo niba yaranditse ko ari ‘single’ ubwo ntabwo tukiri kumwe. Ntabwo twigeze tuvugana ko twatandukanye ariko uko yabyanditse nyine ni uko. Twe twari tumeze neza nta kibazo, kuri njyewe nta kibazo twari dufitanye. ”
Derek atangaza ko yatandukanye na Sandra Teta kubw’impamvu zabo bwite bifuje guhisha mu buryo bwo gushaka kumuguma bubahana nk’inshuti, ariko ko babonye bitagishobotse gukomeza gukundana.


text:
Igisekuru cy'Intumwa y'Imana Muhamadi (Imana imuhe amahoro n'imigisha)
MUHAMADI MWENE ABDULLAH, MWENE ABDUL MUTWALIB SHAYBAT, MWENE HASHIM AMRU, MWENE ABDUL MANAF AL MUGHIRAT, MWENE QUSWAY ZAYID, MWENE KILABI, MWENE MURA, MWENE KAABU, MWENE LUAY, MWENE GHALIBI, MWENE MALIK, MWENE NADWIR, MWENE KINANAT, MWENE KHUZAYMAT, MWENE MUDRIKAT AMIR, MWENE ILIAS, MWENE MUDWIR, MWENE NAZAR, MWENE MI'AD, MWENE AD'NAN.
Ivuka ry'Intumwa Muhamadi.
Intumwa y'Imana MUHAMADI yavutse kuwa mbere taliki ya 12/3/571 Umwaka witiriwe inzovu. Nyina amaze kubyara, yatumyeho ABDUL MUTWALIB sekuru w'Intumwa ngo aze arebe umwana. Ubwo yaraje areba umwana, umubyeyi (AMINA BINTI WAHAB) amusubiriramo ibyo yabonye ubwo yari atwite, n'uko yategetse uko umwana azitwa . Nyuma yo kumubyara humvishwe umuyahudi avuga mu ijwi riranguruye ari i MADINA agira ati: "YEMWE BAYAHUDI! HAGARAGAYE INYENYERI Y'IVUKA RYA AHMADI" (iri zina ni rimwe mu mazina y'Intumwa Muhamadi). Yonswa na HALIMAT mwene ABI DHU'AYIB ASSA'ADIYAT.
Intumwa y'Imana MUHAMADI ((Imana imuhe amahoro n'imigisha)) imaze koherezwa mu cyaro cya BANI SA'AD, yonkejwe na HALIMAT ASA'ADIYAT, akaba yarabanye n'Intumwa y'Imana igihe cy'imyaka ine. Ariko mugihe yitabwagaho na HALIMAT ASA'ADIYAT, hagiye hagaragara ibimenyetso bigaragaza ko afite imigisha n'uburinzi bw'Imana, icy'ingenzi muribyo ni uko HALIMAT ASA'ADIYAT agitangira konsa Intumwa y'Imana (Imana iyihe amahoro n'imigisha), yagize amashereka ahaza Muhamadi n'umukobwa we wari umaze igihe arira kubera ikibazo cy'inzara kubera kutabona amashereka , Arerwa na sekuru (ABDUL MUTWALIB) na se wabo (ABU TWALIB).